
CE ESTE TRANSILVANIA?" 

Pentru România, provincia aceasta este sâmburele (nucleul) ţării 
întregi. Harta de faţă o dovedeşte oricui. 

Fără Transilvania, România ar fi ca Franţa lipsită de Auvergne 
ori de basinul Parisului şi L’île de France; sau ca Rusia fără ţinutul 



Fig. I. — Pata albă din mijloc arată locul Transilvaniei. Partea neagră 
dimprejur reprezintă restul statului român 


Moscovei, ca să luăm un exemplu dela Apus şi altul din Răsăritul 
continentului european; ori ca Italia fără Latium şi Toscana, spre a 
pomeni exemplul cel mai cunoscut din istoria universală. 

Afirmarea aceasta se întemeiază pe următoarele dovezi. 


^ întrebarea se îndreaptă către cei în stare să vadă şi dincolo de marginile 
ţării şi neamului lor. 

TRANSILVANIA ESTE CENTRUL OROGRAFIC AL PĂMÂNTULUI 

ROMÂNESC 

Corona montium 


Cine priveşte harta Eviropei vede îndată că arcul Carpaţilor încinge 
miezul României, cum înconjoară zidul o cetate rotundă. încă din 
vechime, geografii şi istoricii observaseră că e aici o cunună de munţi 
(corona montivm). 

Cetatea iese cu atât mai bine la iveală, cu cât la răsărit de Carpaţi 
se întinde o stepă uriaşă, care se prelungeşte până în Siberia şi în pu¬ 
stiile Mongoliei. De aceea, geografii privesc cetatea numită Transilvania 
ca cel mai înaintat « bastion al Europei în faţa Asiei»încă dinainte 
de războiul mondial, im învăţat geograf, împărţind faţa planetei în 
regiuni naturale, găsise că Rusia, stăpânitoarea acelei imense câmpii, 
ar fi mai potrivit să se numească «Marea Siberie » (Gross-Sibirien). 

In adevăr, cine cercetează mai de aproape scoarţa pământului, 
clima, râurile, vegetaţia, rasa oamenilor, geografia politică şi istoria, 
îşi dă seama că adevăratxil hotar între Europa şi Asia nu se află la 
munţii Urab, ci pe istmul dintre Marea Neagră şi Baltica. La Apus de 
istmul ponto-baltic, se întinde im ţinut foarte variat ca aspect: cu 
munţi, dealuri, coline, mici podişuri şi câteva petece de câmpie. In 
această parte a Europei, omul s’a aşezat de timpuriu în chip statornic 
şi a putut desvolta o civilizaţie şi o cultură temeinicăi Din contra, 
spre răsărit de istmul amintit se întinde cea mai largă câmpie a pla¬ 
netei ; ea a devenit ■patria nomadismului. Invaziile s’au ţinut aici lanţ, 
dela vechii Sciţi şi Huni până la Tătarii care, chiar în mijlocul secolului 
al XVIII-lea, ajungeau cu prădăciunile lor până în Carpaţi. 


‘ Petermann's Mitteilurigen, 1912. p. 3. 

Aşa dar, Transilvania, ca sâmbure al cetăţii carpatice şi ca aşe¬ 
zare geografică, formează cu adevărat ultimul bastion al Europei în 
faţa « Marei Siberii». 

Dar, în acelaşi timp, ea formează şi centrul sistemului orografic 
al Carpaţilor româneşti. 

In adevăr, din peninsula iberică până în Marea Neagră, munţii 
se leagă unii de alţii ca nişte ghirlande frumos arcuite. Ei formează 
un fel de familie — e cea mai tânără generaţie de munţi în continentul 
european. (De aceea, culmile lor sunt cele mai înalte şi mai întregi). 



Fig. 2.—Transilvania este sâmburele orografic al pământului românesc 


In Carpaţi, se vede foarte bine cum încreţirea scoarţei a făcut să 
crească mereu mxmtele, adăogându-şi brâne spre câmpia dela gurile 
Dunării. Harta însăşi arată lămurit cât de organic este legat sâmbu¬ 
rele Transilvaniei de cutele care s'au adăogat mai târziu, formând 
împrejurul ei zidul înconjurător. (Geologii şi geografii au temeiuri să 
creadă că zidul sporeşte aci şi azi). 

Din contra, dacă ar scoate cineva din hartă regiunea ocupată de 
Transilvania, s’ar turbura îndată toată arhitectura Carpaţilor româ¬ 
neşti. In schiţa alăturată (fig. 3), pata albă din mijloc arată cum s’ar 
înfăţişa pământul României, dacă ar înlătura cineva sâmburele ţării. 
Arcurile munţilor ar fi rupte; ar dispărea, între altele, tot lanţul vul- 

canic, care a căptuşit spatele Carpaţilor răsăriteni, după ridicarea 
zidului prin încreţirea scoarţei, însoţită de izbucnirea lavelor. 

* 

Dar ca să vedem şi mai bine ce însemnează nucleul Transilvănean 
faţă de restul pământului locuit de Români, trebue să mai observăm 
ceva: exemplara simetrie arhitectonică a cetăţii carpatice: 



Fig. 3. — Carpaţii — fără ţinutul Transilvaniei 


1. La mijloc, aflăm un podiş mijlociu (cam 500 m peste nivelul 
mării). 

2. De jur împrejur, o cunună de munţi mijlocii, înălţându-se cu 
vreo i.ooo—1.500 m deasupra podişului central. (Cel mai înalt pisc 
al Carpaţilor româneşti întrece prea puţin jumătatea lui Mont-Blanc). 

3. La poalele munţilor, urmează o cunună de dealuri şi alta de 
coline ce se pierd uşor spre câmpie. 

4. In sfârşit, la marginea câmpiei, aflăm un rotund chenar de ape: 
Tisa, Dunărea, Marea şi Nistru (ca şanţurile pline cu apă, dimprejurul 
cetăţilor de odinioară). 

O îmbinare atât de armonioasă a elementelor reliefului nu ştim 
să se mai poată găsi undeva pe toată faţa pământului. Un erudit geo¬ 
graf şi cartograf elveţian, încântat de această mimmată simetrie a 
formelor plastice în Carpaţi şi în regiunile învecinate, a exprimat încă 

de acum 30 de ani, dorinţa să deseneze cineva o hartă model, luând 
ca temă pământul românesc. 

<( O hartă murală, lucrată cu preciziune matematică şi executată 
cu atâta măestrie artistică, încât să pară tnai degrabă un peisagiu decât 
un desen geometric, ar fi pentru România de un folos incalculabil... 
Căci unde mai găsim o ţară, al cărui teren să prezinte contraste mai 
ispititoare şi variaţiuni mai bogate decât în România ?... Mai întâiu, 
Carpaţii — o linie frumos arcuită. I^a mijloc, podişul Transilvaniei ocolit 
de munţi, din care podiş, unele râuri ies străbătând zidul stâncilor şi 
coboară pe calea cea mai scurtă spre Dunăre. 

«Apoi munţii se prelungesc cu un brâu de dealuri. Şi pentru ca 
varietatea terenului să fie şi mai pronunţată, avem între Muntenia 
şi Moldova, câmpia măreaţă a Bărăganului. Totodată trece prin ţară 
şi cel mai mare fluviu al Europei Centrale, având în albia sa nume¬ 
roase insule şi îngrădind cu ramificaţiile sale enorme regiuni bâltoase, 
apoi formând la gurile lui o deltă croită cu o preciziune matematică. 
In fine, mai avem şi o porţiune de 
mare, mărginită de un ţărm cât se 
poate de variat. 

«Toate aceste elemente se pot 
întruni cartografic într’o icoană 
plină de variaţie, dar şi de uni¬ 
tate » 

Atât de firească este unitatea 
orografică a Statului Român, încât 
învăţatul geograf şi cartograf şi-a 
exprimat încă înainte de războiul 
mondial părerea ca harta României 
de atunci să cuprindă numaidecât 
şi « Basarabia (răpită de Ruşi la 
1812), Bucovina (smulsă de Austriac! la 1774) şi Transilvania (cotropită 
de Unguri) părţi care stau în cea mai strânsă legătură cu regatul român 
şi din punct de vedere istoric şi cultural », nu numai geografic. 

Prevederile omului de ştiinţă s’au împlinit, după războiul mondial. 
Provinciile româneşti, ocupate de străini, au fost realipite ţării româ¬ 
neşti, iar cartograful cel îndrăgostit de hărţi artistice, după « maniera 
elveţiană», a văzut realizată dorinţa sa. Harta murală a României 
de azi, aşezată pe păretele unei şcoli, face impresia unui adevărat tablou; 
la mijloc lumina glăbuie a podişului central; de jur împrejur, rama 



Fig. 4- — Sigiliul Societăţii Regale 
de Geografie din România 


1 Raymund Netzhammer, Viitoarea hartă a României, Buc., 1910. 

întunecată a munţilor acoperiţi cu păduri, apoi un crescendo de lumină 
în gama dealurilor şi a colinelor tot mai mărunte; şi iarăşi, o nouă gamă, 
dela verdele slab al câmpiei de lângă Carpaţi, până la verdele tot mai 
intens din lunca Dunării şi din Deltă, continuată cu albastrul mării 
din ce în ce mai intens spre adâncime. Simetria formelor este pusă 
în evidenţă şi prin armonia culorilor. 

Un alt geograf a comparat imaginea aproape rotundă a României 
cu o medalie. Sigiliul « Societăţii geografice române », întemeiată de acum 
trei sferturi de veac de Carol I, « Domnul Românilor », cuprinde chiar 
harta ţării în miniatură. 

Cu drept cuvânt, aşa dar. Transilvania ne apare ca sâmburele unui 
întreg orografic, ale cărui părţi se îmbină în chip organic. 

Intre stepa rusească şi «pusta » sau stepa ungurească, cetatea car¬ 
patică se înalţă ca o individualitate de sine stătătoare, «ca o unitate 
fizico-geografică deosebită», după cum recunoştea un erudit geograf 
ungur Dr, Cholnoky Jeno, încă din 1915. 

TRANSII^VANIA ESTE CENTRUL REGIUNII CU 
CLIMAT DACIC 

Climat de tranziţie 

In ce priveşte temperatura, vânturile şi ploile, România ocupă o 
răscruce climatică. Aci se face trecerea dela clima continentală (exce¬ 
sivă) a Rusiei spre clima temperată a Europei centrale, unde se arată 
încă influenţa binefăcătoare a Oceanului Atlantic (Gulf-stream). 

In linii mari, lucrul se prezintă aşa: 

La miazăzi, se simte în oarecare măsură climatid mediteranian. (In 
colţul dela Sud-Vest, viţa de vie poate rămânea neîngropată în tim¬ 
pul iemei; sunt şi unele păduri de castani dulci; câteva pâlcuri ajung 
până în marginea nordică a Transilvaniei, la Baia-Mare). 

Spre marginea dela miazănoapte, clima se apropie de a ţărilor de 
lângă Baltica. 

La apus, predomină influenţa câmpiei uscate (pusta ungurească), 
iar la răsărit, a stepei ruseşti, îngheţată peste iarnă (Crivăţul) şi dogo¬ 
rită în timpul verii. 

De aceea, în loc de « climat danubian » cum l-au numit unii, numele 
cel mai nimerit pentru stările atmosferice ale acestui ţinut de tranziţie, 
cu patru faţade climatice, este acela de climat dacic ^; deoarece cauza 
acestui mozaic meteorologic este aşezarea, forma şi înălţimea Carpaţilor, 
iar nu Dunărea, al cărui izvor e aproape de Rin şi care este ea însăşi nu 
cauza, ci efectul mai multor nuanţe de climă, după ţările prin care trece, 
înainte de a intra în România. 


^ Termenul « getic », propus altădată, ar putea deştepta ideia că acest aspect 
se leagă numai de ceea ce geologii numesc «Eepresiunea getică». Altfel, 
apelativele Get şi Dac sunt sinonime, numind acelaş popor în două limbi 
deosebite ( Strabo}. 

Cetatea carpatică este aşa dar o regiune de tranziţie, al cărui centru 
îl formează Transilvania, cine priveşte harta liniilor de egală ampli¬ 
tudine anuală va observa îndată că cea din mijloc (25) urmează o 



direcţie aproape verticală, ca a meridianului, dovadă că aci, în Transil¬ 
vania, e zona de echilibrare a mozaicului climatic. 

III 

TRANSILVANIA ESTE CENTRUL SISTEMULUI HIDROGRAFIC 

AL ROMÂNIEI 

După cum Elveţia este f casa apelor » 
Europei, Transilvania este casa apelor 
României 


Râurile arata mai bine decât orice că Transilvania este cu adevărat 
sâmburele ţării româneşti. Ca spiţele unei roţi, aşa se resfiră apele din 
podişul transilvănean şi din cununa munţilor ce-l înconjoară. Orice hartă 
fizică a României poate dovedi îndată lucrul acesta. Priviţi râurile 
mai însemnate din schiţa de la pagina 5. 

Someşul (vechiul Samus al Daciei lui Traian) iese din ocolul mim- 
ţilor, îndreptându-se către miazănoapte, ca şi cum ar apuca spre Marea 
Baltică. Aproape toate apele lui sunt adunate numai din Transilvania, 
prin cele două ramuri gemene (Someşul Mare şi Mic), culegând izvoa¬ 
rele şi pâraiele dinspre răsărit şi dinspre munţii Apuseni, spre a coborî 
apoi în câmpia joasă a Tisei. 

Mureşul (anticul Maris) adună şi el aproape toată apa numai din 
Transilvania, de unde o scoate spre Apus; în câmpie, nu mai primeşte 
niciun afluent. 

Jiul (al cărui afluent Motru ne aminteşte pe dacicul Amutrium), 
întocmai ca şi Someşul, prin două ramuri adună ape transilvane, apoi 
sparge zidul carpatic, spre miazăzi, ca să ajungă mai repede la Dunăre. 

Oltul (vechiul Aluta) e pe jumătate râu transilvănean. El uneşte 
două ţări cu acelaş nume, tma dincolo, alta dincoace de lanţul cel mai 
înalt al Carpaţilor: Ţara Oltului sau a Făgăraşului, şi Oltenia, adică 
ţinutul dintre Olt, Dunăre şi munţi; apoi puternicul râu străbate pe 
de-a-’ntregul zidul Carpaţilor până aproape de temelie, ca să-şi deschidă 
un drum scurt către miazăzi. 

Singur Argeşul (Ordessos sau Argessos al lui Herodot) nu primeşte 
apă din Transilvania. 

Buzâul (anticul Mouseos) are izvoarele sale tot în Transilvania, 
aşa că e sdit să taie întregul lanţ carpatic, spre a coborî către răsărit, în 
câmpia dunăreană. 

Trotuşul §i Bistriţa, doi dintre afluenţii săi mai însemnaţi ai Şire¬ 
tului (în vechime Hierasus) au izvoarele lor tot în munţii Transilvaniei. 

Prutul (odinioară Pyretos) vine tot din munţi. 

Astfel, râurile României se resfiră din mijlocul ţării spre toate 
punctele cardinale, făcând un fd de « ciclon de ape ». Cu drept cu¬ 
vânt, Transilvania este pentru hidrografia României o adevărată « casă 
a apelor ». Cine ar şterge din hartă râurile Transilvaniei ar face din 
hidrografia României o absurditate; ar lăsa aproape toate râurile fără 
izvoare. 

Provincia din mijlocul statului român este aşa dar centrul hidro¬ 
grafic al întregului sistem de râuri cari au sculptat şi sculptează pământul 
românesc. 

TRANSII.VANIA ESTE CENTRUE ETNOGRAFIC, ANTROPO- 
GEOGRAFIC ŞI ISTORIC AL POPORULUI ROMÂN 

Transilvania a fost din antichitate 
până azi vatra neamului legat de 
Carpaţi 


Dovada cea mai bună este tot harta. Schiţa alăturată înfăţişează 
întinderea elementului românesc între Tisa, Dtmăre, Marea Neagră şi 



Nistru (lăsând la o parte numai Românii din Albania, Grecia şi alte 
regiuni ale peninsulei Balcanice). 

Dacă am lăsa albă suprafaţa Transilvaniei (vezi figura 3), neamul 
românesc s’ar asemăna cu o roată căreia i-ar lipsi spiţele şi butucul din 
mijloc, rămânând numai cu obezile. Ce înţeles ar avea o astfel de imagine? 
Există undeva pe faţa planetei un neam aşezat pe pământul său în chip 
de cerc, adică lăsând neocupat tocmai mijlocul spaţiului geografic pe care 
îllocueşte? Se poate închipui o epidermă, fără corpul care a produs-o? 

In realitate, neamul românesc, cum se vede din harta etnografică 
alăturată, ocupă un ţinut aproape rotund. Imaginea sa cartografică se 
asemăna cu un disc, iar cât priveşte petele albe, ele reprezintă câteva 
insuliţe alogene, adică foarte puţin, faţă de blocul românesc — mai ales 
dacă ţinem seama că ele nu sunt nici de acelaşi neam, nici nu vorbesc 
aceeaşi limbă, nici n'au aceeaşi confesiune, şi stau risipite mai mult la 
periferie. 

Aşa dar. Transilvania este centrul României nu numai din punct 
de vedere orografic, climatic şi hidrografic, ci şi din punct de vedere 
etnografic, antropogeografic şi istoric, cum arată mai de aproape faptele 
ce urmează. 

A) Fapte etnografice. De două mii şi mai bine de ani, de 
când istoria ne-a păstrat ştiinţă despre vieaţa oamenilor din acest colţ 
al Europei, invaziile au fost aci foarte numeroase. 

In evul mediu, barbarii sau îmbulzit pe aici unii peste alţii: unii 
veneau, prădau şi plecau repede; alţii mai poposeau, roind însă după 
jaf până în apusul Europei (Attila). In deosebi, câmpia dintre gemm- 
chiul Carpaţilor şi cotul cel din urmă al Dunării a fost şleaul cel mai 
umblat al năvălitorilor. Cu drept cuvânt, a fost numit « Poarta invazii¬ 
lor », iar un cronicar român a caracterizat poziţia geografică astfel: 
pământul românesc a fost aşezat « în calea răutăţilor »1 

Totuşi, în mijlocul valurilor, a rămas ceva neclintit: neamul legat 
de Carpaţi. încă din antichitate, geografii şi istoricii băgaseră de 
seamă că localnicii se ţin de ţara lor, cum se ţine copacul cu rădăcinele 
de pământ, (inhaerent montibus Daci). Iar urmaşii Dacilor au făcut 
la fel. Avem o dovadă dintre acelea pe care niciun om cu judecată 
n’o poate tăgădui: Columna lui Traian ne arată şi azi în mijlocul 
Romei scenele vieţii carpatice de acum două mii de ani. Intre altele, 
ea ne dă o dovadă pipăită că Dacii din epoca cuceririi romane aveau 
acelaşi port ca ţăranii Transilvaniei de azi. Nicăieri în Europa, populaţia 
rurală n’a păstrat costumul dela începutul erei creştine, cum s’a întâm¬ 
plat aci, în Carpaţi. Etnograful, arheologul şi istoricul poate găsi în Româ¬ 
nia actuală comentarul cel mai lămurit al scenelor de pe columna ridi¬ 
cată la sfârşitul războaielor cu Dacii. începând cu sandala (opinca) legată 
cu aţe ori curele de talpa piciorului, până la cămaşa lungă şi largă, încinsă 

la mijloc cu o curea, până la părul lung {comaţi) păstrat încă la bătrâni, 
asemănarea e deplină între vechii Daci şi urmaşii lor de azi. 

Mai departe, vom înşira şi alte fapte de caracter etnografic. Aci 
am pus înainte unul singur— îmbrăcămintea, fiindcă poate fi verificat 
nu numai de oamenii de ştiinţă, ci şi de orice călător care străbate Ro¬ 
mânia. De altfel, chiar vorba a îmbrăca — îmbrăcare aminteşte tocmai 
haina specială care acoperea 
picioarele Dacilor. Ca şi 
Gallii, ei purtau bracae, 
un fel de iţari lungi, necu¬ 
noscuţi în ţările mai calde 
dimprejurul Mediteranei. 

« A se îmbrăca » (s’habiller, 
sich ankleiden...) însem¬ 
nează acum în limba română 
acoperirea corpului întreg, 
nu numai a picioarelor. Cu 
acest nou înţeles poporul 
român a păstrat însă şi ve¬ 
chiul veşmânt, şi numele lui 
de acum două mii de ani. 

B) Fapte antro¬ 
pologice. Antropologii 
nu cunosc nicăiri rase pure. 

Sunt însă regiimi cu popu¬ 
laţii arhaice, relativ mai 
apărate de amestec. Aşa e 
cazul şi în Carpaţi. 

Pe câmpia ponto-cas- 
pică, mişcările nomazilor 
au fost atât de dese, încât 
putem spune că barbarii 
treceau uneori ca norii pe 
cer. Alte ori, stepa rămânea pe mari întinderi nelocuită. 

In secolul al XlII-lea şi al XlV-lea, partea de miazăzi a Rusiei era 
aproape goală Cu totul altfel se înfăţişau lucrurile în cetatea mimtoasă 
a Carpaţilor. încă din epoca neolitică, populaţia acestei regiimi ajun¬ 
sese statornică, după cum se poate vedea din resturile aşezărilor pre- 



I bracatus. 

• P. Milioukov, Essais sur la civilisation russe. Paris, 1901, p. 70. 

istorice, desgropate în timpurile din urmă (la Ariuşd şi aiurea). Local¬ 
nicii ajunseseră la o civilizaţie vrednică de admirat. In deosebi ceramica 

lor pictată este uimitoare. 
(Vase de dimensiuni mari 
şi împodobite cu ornamente 
polihrome nu face omul 
care trăieşte dela mână 
până la gură şi se mută 
din loc în loc). Atât casele, 
cât şi uneltele şi resturile 
de hrană dovedesc aşezări 
statornice, rezemate pe lu¬ 
crarea pământului, pescuit, 
vânătoare şi industrie cas¬ 
nică. 

Astfel stând lucrurile, 
nu era niciun motiv ca po¬ 
pulaţia deprinsă cu mediul 
carpatic să părăsească acea¬ 
stă regiune. Iar măsurăto¬ 
rile antropologice verifică 
această afirmare. Unul din¬ 
tre cei mai bimi cunoscători 
ai poporului român, studi¬ 
ind indicele cefalic al local¬ 
nicilor, a ajims la această 
concluzie: 

«Nimic nu ne împie¬ 
decă să presupunem că 
locuitorii cari clădeau co¬ 
libele fimerare din Mol¬ 
dova în epoca pietrei lus¬ 
truite n’ar fi aceiaşi pe 
care mai târziu istoricii an- 
Pig. 8 . — Dad pe Pniiinina lui Traian tici i-au numit Daci sau 

Geţi ^ ». 

Acelaşi savant afirmă că amestecul cu colonii aduşi aici de Romani, 
după cucerirea Daciei, n’a putut şterge fondul primitiv al populaţiei 


I Eug. Pittard, £.tude sur l'indice cephalique en Roumaine avec un essais 
de rdparlition gdographique de ce caractere, Bucarest, 1927, p- 92 ş. u. 

străvechi. «Nu se vede a fi adus invazia romana şi cucerirea lui Traian 
multă turburare în caracterele fizice ale naţiunii dace, care moştenise 
ea însăşi pe autohtoni». Mai târziu, cunoscutul antropolog vienez, prof. 
Lebzelter, care a făcut întinse cercetări în Transilvania, a ajuns la un 
rezultat analog. 

Dar nu numai caracterele craniului, ci şi ale sângelui ne duc la aceeaşi în¬ 
cheiere. Cercetările serologice ne arată că tulpina etnică, adică Dacii, for¬ 
mează azi elementul esenţial al rasei 
Carpatice^. Da ultimul congres inter¬ 
naţional de antropologie, specialiştii 
au formulat următoarea concluzie: 

«Des peuples de la Roumanie se 
groupent comme race sanguine, au- 
tour d’un noyau roumain qui se 
trouve specialement dans le centre 
montagneux de la Transylvanie, 
riche en elements europeens. Des 
âements de race sanguine indiquent 
jusqu’â un certain point notre ori¬ 
gine commune avec Ies autres peu¬ 
ples latins; ils se trouvent dans 
tous Ies pays qui appartenainent 
â l’empire romain », După indexul 
biologic al lui Hirschfeld, «Ies Rou- 
mains occupent comme structure de 

race sanguine un lieu intermediaire • a 

° _ Fig. 9. — Vas preistoric descoperit 

entre Ies peuples latins et germani- curând la poalele Carpaţilor 

ques de l’Europe de l’Ouest, d’une 

part, el Ies Slaves d’autre part, se differenciant des peuples du BaUcan ». 

« De fond europeen (p) des Roumains des regions montagneuses est 
plutot celui des populations des Alpes, de ITtalie du Nord, de la vaUee du 
Rihn et de la Scandinavie... Da proportion de la propriete p et q se 
trouve ici au niveau de celle de la race alpine et mâme de celle nordique ». 

Din contra, «la propriete asiatique augmente au dessus du niveau 
alpin vers le niveau mongoloide chez tous Ies Slaves de l’alentour, spe¬ 
cialement chez Ies Polonais, Russes, chez Ies Hongrois, Tartares, en 
culminant chez Ies Hongrois de la region de Szegedin » 



1 Cultura, Cluj, 1924, p. 225. 

® Prof. Dr. Georges Popoviciu. Les races sanguines en Roumanie, al XVII-lea 
Congres International d’anthropologie et d’arheologie pr 6 historique, Bucarest, 
1939. P- 309. 312. 314. 316. 

Aşa dar, la unitatea orografică şi hidrografică a ţinutului carpatic, 
se adaugă şi unitatea antropologică a rasei care îl locuieşte încă din 
timpurile preistorice. Prin urmare, ceea ce afirmase geograful german 
care considera cetatea Carpaţilor ca « bastionul Europei» în faţa Asiei, 
se aplică şi la populaţie. Cercetările serologice, ca şi cele craniologice, 
dovedesc aci continuitatea unui străvechiu factor etnic: 

« Amestecul cu elemente aduse de colonizarea romană se simte mai 
mult în regiunea din Sud-Vest. Tipul mai brun al Românilor din Banat 
şi Transilvania, precum şi fizionomia lor mai meridională, arată o 
infiltrare venită din spre Mediterana, pe când tipul blond, dacic, apare 
mai lămurit în tmele regiimi muntoase, mai izolate » In Apusul Tran¬ 
silvaniei, la Moţi, «tipul blond este cel mai frecvent. Dacă găseşti uneori 



Fig. IO. — Oale de tip arhaic, lucrate de ţărani numai cu mâna 


părul castaniu, ochii rămân tot albaştri», iar în unele sate, o fată n’ar 
lua pentru nimic în lume un bărbat brun Dar şi în alte ţinuturi tipul 
blond poate fi urmărit: foarte mulţi copii au la început părul bălan, 
şi abia mai târziu capătă o coloare mai închisă. (După adolescenţă, 
pletele sunt castanii ori negre, dar mustaţa bate încă spre blond). 
S’ar putea deci ca o cercetare mai amănunţită să scoată la iveală urme 
şi mai numeroase de populaţie străveche. 

In orice caz, din faptele cunoscute până azi, rezultă că nici antro¬ 
pologia, nici preistoria nu ne arată să fi fost în regiunile carpatice vreun 
alt popor înainte de Daci, strămoşii poporului român. Continuitatea 


^ S. Mehedinţi, Le pays el le peuple roumain, Bucarest, 1927, p. 81. 

* Dr. C. Velluda, Cercetări asupra grupurilor sanguine la Moţi (Academia 
Română, Mem. Sect. Ştiinţifice, Seria III, tom. XIV, Mem. 10) şi Florea Flo- 
rescu, Psichologia Moţilor, xenofobie şi ideal rasial. Buc., 1940, p. 15. 

merge până în epoca neolitică. Şi dacă lucrurile stau astfel, nu e nicio 
mirare că portul dacic s'a păstrai atât de bine în văile mai dosnice 
ale Carpaţilor. Muntele, ca şi insulele, are însuşirea de a păstra nu numai 
unele vechi specii vegetale şi animale (relicte), dar şi populaţii şi obi¬ 
ceiuri străvechi. (Irlanda a rămas până azi celtică din cauza insula- 
rităţii; Bascii în Pirinei şi atâtea fragmente de neamuri în Caucaz, 
Himalaia, etc., sunt de asemenea « relicte etnice ». Tot astfel şi Carpaţii 
au apărat insula lor etnografică de contopirea cu neamurile dimprejur). 



Fig. II. — Regiunea din valea Mureşului: Deda, Petriş, Munţi, etc. 
cu ceramică lucrată de mână (nota d. Filimon) 


C) Fapte preistorice. Ca dovadă despre arhaismul populaţiei 
carpatice şi deci a stabilităţii sale excepţionale, avem şi alte fapte 
uşor de constatat. Un document cu deosebire semnificativ este ceramica 
rurală. In unele sate, anume feluri de mâncare nu se pregătesc în orice 
fel de vase, ci niunai în oale sau tigăi lucrate cu mâna. Oalele acestea 
sunt modelate în chip foarte original: lutul se pregăteşte din argilă 
amestecată cu nisip, apoi se subţie ca aluatul, în forma unei funii destul 
de lungi, ca să ajungă pentru facerea tmei oale. Procedarea e aceasta: 
se face mai întâi fundul, încolăcind mereu capătul, în chipul unui şarpe. 

După ce spirala fundului e destul de mare, funia de lut urmează mai 
departe încolăcirea, înălţând mereu spirala, spre a face şi pereţii oalei, 
până ce ajunge la gură. Vasul, se înţelege, nu-i tocmai simetric, 
■de aceea olarul îl mai netezeşte cu degetele, apoi îi adaugă şi două 
toarte. (Dimensiunile sunt variabile: dela o ulcică de băut, până la 
« oloae» care pot să cuprindă lo—^15 litri de apă). 

Nu numai atât. Alături de această ceramică arhaică, de caracter 
pur utilitar, există şi o ceramică rurală cu oarecare ornamentaţie. Şi 
e bătător la ochi faptul ca motivul spiralei, atât de caracteristic pentru 
epoca neolitică din Carpaţi, se repetă şi la oalele şi strachinele lucrate 
azi de săteni. 

Faptele acestea dovedesc că populaţia care lucrează astfel de olărie 
n’a fost niciodată nomadă. Etnografii ştiu că nomazii n’au şi nici nu 
pot avea ceramică. Mai întâiu, fiind mereu pe drum, în urma turmelor, 
ei nu pot duce cu dânşii lucruri atât de fragile, cum sunt vasele de lut. 
Al doilea, chiar la populaţiile sedentare, ceramica cere legătura statornică 
cu anume localităţi, fiindcă nu peste tot se poate găsi lut potrivit pentru 
facerea oalelor, strachinelor etc. Prin urmare, dacă aflăm azi în Carpaţi 
o zonă de ceramică rurală care continuă pe cea preistorică iar, în inima 
Transilvaniei (fig. ii) o ceramică lucrată numai cu mâna şi chiar în funii 
încolăcite în chip de spirală, asta e o dovadă pipăită că populaţia res¬ 
pectivă are acolo o continuitate milenară. O clipă să fi lipsit din Car¬ 
paţi, pentru a hoinări ca nomazii, şi obiceiurile acelea străvechi s’ar 
fi pierdut. Dacă neamul carpatic ar fi venit în Transilvania numai 
de câteva secole ori de o mie sau două de ani, cum ar fi putut să năs¬ 
cocească tocmai metoda primitivă a formării unei oale dintr’o spirală 
de lut, când i-ar fi fost mai uşor să imite olăria mai perfecţionată, 
ale cărei resturi preistorice sunt atât de numeroase? 

Dar lucrul nu se mărgineşte nici la atât. Mai avem şi un alt docu¬ 
ment despre arhaismul acestei populaţii. Nu departe de regiunea cera¬ 
micei lucrată cu mâna, se înalţă masivul Călimanului, cu minunate 
păşuni alpine, pe suprafaţa turtită a vechiului vulcan. Păstoritul e 
aici foarte desvoltat, iar păstorii, în fiecare primăvară, când turmele 
se urcă în zona alpină, se servesc în zilele dintâi de ceea ce numesc ei 
« foc viu )>, adică aprind focul prin frecarea lemnelor, metoda cea mai 
primitivă de care s’a servit fiinţa omenească la începuturile civilizaţiei 
Ceremonia aceasta, prin care se asigură puritatea deplină a flăcării, 
necesară pentru prosperitatea oilor şi a păstorilor, e o dovadă că, alături 
de tipul transhumanţei mari, care permitea turmelor să penduleze din 


^ Tiberiu Morariu, Facerea focului viu, în Analele Arhivei de Folklor, an. IV. 

culmile Carpaţilor până în stepa Panoniei la Apus, şi stepa pontică la 
răsărit, mai era aici şi un tip special, legat numai de munte: pendu¬ 
larea între culmea şi poalele fiecărui masiv muntos. Expresia din docu¬ 
mentele mai vechi, care arată că păstorii din basinul Someşului aveau 
în stăpânirea lor păşunile alpine (in antiquum dominium et ustim alpiutn 
suorum) e o dovadă pipăită că «focul viu» era un obiceiu străvechiu. 
Cei cari rătăcesc în largul stepelor n’ar fi avut la îndemână lemnul 




Fig. 12, — Aprinderea focului viu prin frecarea lemnelor 


necesar pentru « herăstrăul de foc ». Nomazii fac foc cu ierburi şi cu tizic. 

După cum ceramica lucrată cu mâna şi «focul viu» dovedesc 
o mare vechime şi statornicie a populaţiei din Transilvania, din tim¬ 
purile preistorice, tot aşa răspândirea geografică a diferitelor tipuri de 
olărie românească dovedeşte aceeaşi continuitate în timpurile istorice. 
In adevăr, din harta alăturată, rezultă un lucru foarte semnificativ. 

In Apusul ţării, întâlnim o întreagă regiune, unde olăria păstrează 
şi azi motive din ceramica romană. Iar zona aceasta coincide tocmai 

CU ţinutul unde colonizarea romană a fost mai intensivă, ceea ce dove¬ 
deşte că nu numai populaţia neolitică a fost strâns legată de aceste 
regiuni, dar şi colonii romani, amestecaţi mai târziu printre Daci, n’au 
mai părăsit aceste locuri atât de favorabile vieţii. După cum, spre răsă¬ 
rit avem o întreagă zonă unde olăria de azi ne aminteşte pe cea pre¬ 
istorică (fiindcă aci pătnmderea elementului roman a fost mai slabă), 
tot aşa, spre apus, s’a păstrat un tip de ceramică, influenţat de civiliza¬ 
ţia romană. (Şi aceasta e o dovadă sigură despre continuitatea 
populaţiei din Dacia romanizată. Dacă ar fi părăsit Dacia, coincidenţa 



Fig. 13. — Răspândirea ceramicei (după col. Slătiueanu) de tip preistoric (2) 
şi de tip roman (spaţiul cadrilat) 


dintre ceramica de tip roman tocmai cu regiunea mai intensiv colonizată 
ar fi un mister cu neputinţă de explicat). 

Tot în legătură cu ceramica trebue să amintim şi un alt fapt: obi¬ 
ceiul femeilor de a purta unele vase pe umăr şi chiar pe cap. Deprin¬ 
derea aceasta, atât de răspândită m ţările Mediteranei (în Germania 
s’a întins numai în Sud, unde penetraţia romană a fost mai simţită) s’a 
păstrat şi la Români, mai ales în colţul dela Sud-Vest, adică în Banat, 
Oltenia şi Apusul Transilvaniei, pe unde numărul colonilor a fost mai 
considerabil. 

Aşa dar, din toate faptele acestea rezultă o concluzie foarte lămu¬ 
rită: invaziile, atât ale nomazilor dintre răsărit (Sciţii şi toţi urmaşii 

lor), cât şi cele dinspre apus (Celţi, lazygi etc.) n’au putut urni din 
loc blocul carpatic, ci numai i-au adăugat din timp în timp oarecare 
elemente alogene. Barbarii din antichitate şi ai evului mediu au pierit. 
Singur substratul autohton adică dacic, altoit mai târziu, prin coloni¬ 
zarea lui Traian, a rămas neclintit. 

D) Fapte linguistice. Analiza graiului din Carpaţi, pe temeiul 
hărţilor din «Atlasul hmbii române », dovedeşte în chip şi mai lămurit 
că Transilvania reprezintă temelia vieţii poporului român, de două 
mii de ani până azi. 



Fig. 14. — Regiunea pe unde femeile poartă vasele pe cap 


Răposatul Mej^er-Lubke, un ilustru reprezentant al filologiei ro¬ 
manice la Universitatea din Viena, a relevat un lucru vrednic de luare 
aminte: Dintre toate limbile romanice, aspectul cel mai arhaic îl are 
tocmai hmba Românilor. Ea «arată caracterele romanice, ba încă le 
arată în multe priviri mai curate decât celelalte limbi... Limba popo¬ 
rului român prezintă în chipul cel mai neturburat desvoltarea dela graiul 
latin spre cel romanic »Fiind despărţită mai de timpuriu de trunchiul 

^ W. Meyer-Lubke, Rumănisch ttnd Romanisch, Buc., 1930, p. 35 n.; «Es 
zeigt die romanischen Ziige, es zeigt sie sogar vielfach reiner als die anderen 
Sprachen d. « Das Rumănische zeigt die lateinisch- romanische Entwickelung 
am ungetriibtesten ». 

latinităţii şi rămânând ca o insulă izolată în răsăritul Europei, era fi¬ 
resc ca limba Românilor să păstreze mai întregi caracterele graiului 
popular de acum două mii de ani. 

Se vedem ce ne spune şi « Atlasul limbii Române ». Despre valoarea 
lui ştiinţifică, e destul să amintim că specialiştii au recunoscut-o în 
cbip necondiţionat. Profesorul I. lud, redactorul revistei Vox Roma¬ 
nica şi co-autor al marelui Atlas italo-elveţian, numeşte opera română 
«eine wissenschaftliche Grosstat». Un alt savant, W. v. Wartburg, 
director al revistei Zeitschrift fur romanische Filologie şi profesor la 



Fig. 15. — întinderea cuvântului păcurar (păstor) 


Universitatea din Leipzig, o numeşte « ein gewaltiges Werk... das die 
ganze Forschergemeinde der Romanisten mit Stolz erfiillen miiss». 

Cerem iertare cetitorului că am începu c cu citarea câtorva martori. 
Vor urma îndată şi alţii, tot atât de însemnaţi, dar am voit prin aceasta 
să îndemnăm pe cei cari nu-s tocmai apropiaţi de ramura cercetărilor 
filologice, să examineze cu atenţie hărţile ce urmează. 

Este un lucru ştiut că « vorbele şi formele unei limbi se păstrează în 
regiunile periferice şi izolate mult mai bine», decât în mijlocul ariei unui 
graiu, fiindcă aci toate înnoirile sunt mai puternice, circulaţia este mai 
vie şi poate înnăbuşi mai iute moştenirea din bătrâni (Bartoli). Harta 
alăturată arată că termenul latin pecorarius (păstor) s’a păstrat tocmai 

Fig. 16. — întinderea cuvântului pedestru 



Fig. 17. — întinderea cuvântului june 

în Transilvania, pe marginea apuseană a pământului românesc — adică 
tot în ţinutul de colonizare mai puternică. 

Cuvântul « pedestru», din latinescul pedester sau fedesiris, e şi mai 
bătător la ochi. El s’a păstrat în lungul munţilor dela apus — prin 
urmare tot în regiimea de intensă colonizare. (Muntele se potrivea şi el 
cu felul acesta de umblet). 

Acelaşi lucru se vede şi din răspândirea cuvântului june (din juvenis). 
Cuvântul latin juvenis are înţeles numeric; cel cu ani puţini, adică mic 
de etate. Tenet cuprinde o nuanţă etică: fraged, delicat... Şi aici 



vedem că înţelesul cel caracteristic, adică jtme (după numărul andor) s’a 
păstrat la marginea din apus, rămânând tânăr în părţile de teritorii mai 
apropiate de Slavi. Moliciimea Slavilor a plecat în partea aceasta ba¬ 
lanţa spre cuvântul latin tener. 

întinderea cuvântului « cuminecătura », din comtnunicare (în latina 
vulgară: comtninicare), dovedeşte acelaşi lucru: Cuvântul mai vechiu, 
adică latin, a fost păstrat, după regula stabilită de Bartoli, la margine, iar 
expresia «împărtăşire » — participare la primirea simbolică a corpului 
lui lisus, s’a păstrat în marginea, tmde influenţa bisericească a slavonis- 
mului a fost mai vie. In treacăt, cuvântul communicare e şi o dovadă de 
vechimea creştinismului românesc, primit de populaţia daco-romană încă 
din timpul celor dintâiu secole, sub influenţa latinei ca limbă de cult. 

In fine, răspândirea cuvântului «judeţ » (din ptdex) pe suprafaţa 
întregului -pământ românesc dovedeşte în chip pipăit că unele forme 
ale vieţei sociale şi administrative s’au păstrat la fel în toată masa po¬ 
porului român, servind, împreună cu limba, ca un chiag care asigură 
coeziimea etnică. 

Faţă de aceste fapte concrete şi de împrejurarea ca nu numai vor¬ 
bele, dar şi anume caractere fonologice şi morfologice arată caracterul 



Fig. ig. — întinderea cuvântului judeţ 


mai conservator al Românilor din apusul şi Nordul ţării (regiuni late¬ 
rale) justifică deplin concluzia filologului care a realizat această mare 
operă ştiinţifică. Ea stma aşa: 

« Dacă din teritorul României de azi ar fi dispărut populaţia roma¬ 
nică, cum pretind adversarii continuităţii, n’ar fi un joc prea minunat 
al întâmplării, ca dintre Românii cari ar fi venit cam pe la anul 1000 
din Peninsula Balcanică, să se aşeze chiar în regiunea unde romanita¬ 
tea fusese mai intensă, tocmai imigranţii cari păstraseră elementele 
latine mai bine decât fraţii lor dela Sudul Dunării? »^. 

Şi încă ceva: « Dacă nu s’ar fi păstrat măcar în regiunile apusene şi 
dela miazănoapte o populaţie autohtonă de graiu romanic, nu s’ar putea 


^ Sextil Puşcariu, Les enseignements de VAtlas linguistique de Roumanie, 
1936, p. IO (extr. din Revne de Transylvanie, tom. III). 

înţelege pentru ce înnoirile venite dinspre miazăzi au fost oprite în răs¬ 
pândirea lor, nu prin alte înnoiri venite dinspre apus sau dela Nord, ci 
printr’o barieră de cuvinte şi de forme vechi de origine latină >>. 

Aceste constatări filologice, sprijinite pe harta răspândirii cuvintelor, 
nu mai lasă niciunui om de ştiinţă cea mai mică îndoială asupra 
continuităţii elementului român în regiunile unde se află azi. 

întocmai ca şi craniul şi sângele, limba unui popor nu poate fi schim¬ 
bată după voinţa cuiva şi nici «camuflată». Harta întinderii unui 
cuvânt, ca şi harta unei specii vegetale ori animale, este un document 
concret, pe care nimeni nu -1 poate trece cu vederea, îndată ce faptul este 
constatat în chip ştiinţific. Iar cât priveşte valoarea ştiinţifică a Atlasu¬ 
lui mai sus citat, pe lângă mărturiile înşirate mai sus, să ne fie per¬ 
mis a mai adăuga câteva: Prof. K. Jaberg dela Universitatea din 
Berna, el însuşi co-autor al Atlasului Italo-elveţian, scrie în Sprach- 
wissenschaftliche Forschungen că în România e un «centru de cerce¬ 
tări »... cum « aproape nu există în apusul Europei ». Alt savant E. 
Bertoni, prof. la Universitatea din Roma şi membru al Academiei 
Italiene, numeşte Atlasul «opera grandiosa»; alt filolog vestit, 0 . 
Rohlfs, prof. la Universitatea din Munchen « numeşte acelaşi Atlas» 
o măreaţă lucrare (grossartige Leistung) care face cinste celor doi 
exploratori (ai graiului românesc) şi ştiinţei româneşti. ... Din ea 
rezultă însemnata concluzie că «latinitatea din perioada colonizării lui 
Traian nu s’a stins aci niciodată, ci a rămas fără întrerupere în cursul 
secolelor păstrate în gura populaţiei ţărăneşti». 

Ea aceeaşi concluzie ajunge şi linguisticul finlandez O. I. Tuulio: 
« Nu mai poate fi vorba azi de o pierdere a romanităţii în România la 
începutul evului mediu şi de o re-românizare medievală prin niscaiva 
Români porniţi dela Sudul Dunării. Apusul României a păstrat tra¬ 
diţia latină cu cea mai mare fidelitate. Asta se vede lămurit din câteva 
hărţi ale Marelui Atlas linguistic al Românilor». 

In sfârşit, la rezultate şi mai complete ajunge prof. Ernst Gamill- 
scheg, reprezentantul filologiei romanice la Universitatea din Berlin, 
folosindu-se de material cules personal în mai multe călătorii de 
cercetare la faţa locului. Savantul filolog, într’o comunicare făcută 
chiar anul acesta la Academia din Berlin, ajunge «pas cu pas până la 
celula germinativă (Keimzelle) a românismului din Nord-Vest, în 
patria primitivă... a Românilor din Transilvania»^, a cărei poziţie 
o fixează harta alăturată. 


* Ernst Gamillscheg, Vber die Herkunft der Rum'ănen, Berlin, 1940, p. 13 ş. u. 

Din ea se vede: i. Că în munţii din Apusul Transilvaniei, unde 
orăşelul Abrud (Abruttum) a păstrat până azi vechiul său nume dacic, 
aflăm şi azi « cea mai veche romanitate». « Atât numele de locuri, cât 
şi cele de râuri confirmă aici continuitatea Românilor»(Numele 
Celor trei Crişuri derivă din anticul Crisia; Ampoiu aminteşte pe 
Ampeium, iar numele Turda nu-i decât Turidava, adică oraşul râu¬ 
leţului Tur, care curge şi acum cu dacicul său nume Tur). 

2. In ţinutul mai sus numit, nici numirile de munţi nu-s slave, 
ceea ce nu se poate explica decât prin faptul că « aceste vârfuri de 



Fig. 20. — Nordwestliches rumanisches Kerngebiet (după prof. Gamillscheg) 


munţi au rămas totdeauna în cuprinsul populaţiei romanice » (stets im 
Bereich der romanischen Bevolkerung geblieben sind). Ceea ce arăta 
antropologia, etnografia, preistoria şi istoria, precizează deci prin lux de 
dovezi filologia, cu consensul atâtor filologi din cele mai însemnate 
universităţi ale Europei. 

E) Fapte antropogeografice. Cele înşirate până aici dove¬ 
desc în chipul cel mai lămurit ori şi cui că Transdvaiiia a fost temelia 
cea mai veche a vieţii poporului român. 

Sunt însă şi alte fapte care explică această milenară continuitate 
a aceloraşi populaţii în Carpaţi. Analiza antropogeografică le scoate 

* Auch die Orts- und Flussnamen dieses Gebites bestătigen hier die Boden- 
stândigkeit der Rumânen (p.15). 

numai decât la iveală. Am relevat dela început că munţii Carpaţi sunt 
mijlocii ca înălţime. Dar însuşirea lor cea mai caracteristică e alta: 
forma culmilor. Pe când în Alpi vârfurile sunt ascuţite şi acoperite în 
multe părţi cu zăpezi eterne, din care se preling domol o sumă de ghe¬ 
ţari— unii destul de mari (Mer de glace) —în Carpaţi, culmile sunt 
pe mari întinderi netede ca şi câmpia. Spinarea lor a fost tocită de 
ape în chip de « plaiuri i> (feneflene, cum le zic geografii). Ele se încăl¬ 
zesc repede vara, aşa că nicăieri nu se găsesc aci zăpezi eterne. Din 
contra, tocmai culmile sunt acoperite cu o floră bogată şi mult mai 
variată decât în Alpi. Iar urmarea acestei împrejurări este o adevărată 
antiteză între Alpi şi Carpaţi din punctul de vedere al vieţii omeneşti. 

In Alpi, etajul de sus al munţilor e gol. Doar câţiva alpinişti dacă 
îl cercetează din timp în timp, câteva luni peste vară. Dimpotrivă, 
plaiurile carpatice sunt locuite vara de o populaţie pastorală relativ 
numeroasă şi mereu colindate de turme. Iar unele din aceste şesuri 
înalte sunt potrivite nu numai pentru păşunatul oilor, ci şi pentru 
agricultură. In munţii din Apusul Transilvaniei, arăturile se urcă până 
la i.ooo m şi chiar mai sus. Cât priveşte podişul din mijlocul ţării încer¬ 
cuite de cimuna Carpaţilor, el este o adevărată grădină, deoarece cresc 
aci nu numai cereale şi pometuri, dar chiar şi viţa de vie. 

Aşa dar, omul a găsit aci de timpuriu condiţii optime de vieaţă 
pastorală şi agricolă, fără să mai amintim înzestrarea ţării în sare şi 
metale. (Munţii Apuseni sunt şi până azi ţinutul ccl mai bogat în aur, 
din toată Europa, afară de Urali). Aflând deci împrejurări atât de 
favorabile traiidui, era firesc ca omul să se lipească aci strâns de pă¬ 
mântul său. Iată adevărata cauză a statorniciei. 

Apoi mai era ceva. Unii istorici, fără să-şi dea seama, cad victima pre¬ 
judecăţii Grecilor care afirmau că « cine nu-i Elen, e barbar ». Câţiva 
au aplicat acest epitet şi Dacilor, ceea ce este o adâncă eroare. Când 
s’au apropiat de Dacia, legivmile romane n’au găsit aci un neam barbar, 
trăind de azi pe mâine, ci o populaţie cu cel puţin două milenii de 
vechime şi cu o civilizaţie foarte înaintată, având o agricultură care 
permitea export de cereale spre ţările dimprejurul Mării Egee; o creştere 
de vite atât de desvoltată, încât Filip al Macedoniei (tatăl lui Alexandru 
cel Mare) putuse cumpăra din ţara Dacilor herghelii întregi pentru 
prăsilă 1 ; cu podgorii atât de întinse încât regele dac Burebista (prieten 
a lui Pompeiu şi rival a lui Caesar) luase chiar măsuri să le mai împuţi¬ 
neze; cu o industrie casnică atât de fină, în cât covoarele dunărene 


* Viginti millia equorum ad genus faciendum in Macedoniam missa (Jusii- 
nus IX, 2). 

(istriana) erau căutate şi la Atena. Cât priveşte exploatarea minelor 
e destul să amintim că Herodot, cu sute de ani înainte de romanizarea 
Daciei, lăuda pe localnici pentru mulţimea podoabelor lor de aur, iar 
prada de războiu luată de Traian a fost atât de mare, încât împăratul 
a putut suspenda plata impozitelor în tot imperiul, cu toate că la suirea 
sa pe tron, finanţele erau atât de ruinate, încât el însuşi însărcinase o 
comisie specială pentru echilibrarea bugetului 

Din toate acestea se explică uşor că Dacia, posedând cereale, pod¬ 
gorii, vite, sare şi aur, ajunsese un fel de Americă a lumii vechi. Cum 
se afla aşezată între ţările mediterane, cu veri secetoase, puţine păşuni 
şi puţin pământ bun de agricultură, şi ţările din Nordul Europei, aco¬ 
perite de păduri, mlaştini şi morenele rămase din epoca glaciară. Dacia 
stăpânea un ţinut în adevăr privilegiat, formând o insulă de gospodărie 
autarhică. Nimic nu-i lipsea din tot ce trebue unei vieţi civilizate. 
Iată pentru ce, îndată după cucerirea romană, i s’a putut da de con¬ 
temporani titlul neobişnuit: Dacia Felix. Romanii au venit să adaoge 
doar formele culturii latine, dar civilizaţia era aci foarte veche. (E de 
prisos aşa dar să mai arătăm pentru ce populaţia autohtonă încă din 
timpurile preistorice rămăsese legată de acest colţ de pământ şi pentru 
ce sub Romani, ea a continuat, cum vom vedea îndată, a se lipi mai 
departe de patria ei străveche). 

F) Fapte economice. După faptele înşirate până aci este de 
prisos şi aproape o naivitate să mai demonstrăm că Transilvania este în 
adevăr centrul etnografic şi antropogeografic al neamului şi al Statului 
român. Dar fiindcă faptele materiale au o însemnătate din ce în ce mai 
mare, nu strică să arătăm că şi din punct de vedere economic, ţinutul 
acesta este sâmburele formaţiei politice legată de Carpaţi. 

încă din antichitate, Herodot relevă însemnătatea aurului din ţara 
Agatirşilor. Iar în epoca romană sarea, uşor de exploatat din ocne des¬ 
coperite, ale căror gropi se văd şi azi, era transportată în ţările vecine. 

Pe lângă drumurile făcute de legionari, calea de apă a Mureşului, 
pe care plutele nu întâmpinau nicio greutate, era o mare înlesnire pentru 
răspândirea sării. Alături de atâtea şosele care radiau din Transilvania 
spre Miazăzi şi Apus, spre Iliria şi Italia, era şi o mare arteră care 
lega podişul transilvănean pe calea cea mai scurtă cu Dunărea şi Marea 
Neagră, trecând Carpaţii spre valea Trotuşului şi răspunzând (prin 
Piroboridava, Poiana de azi) la cotul cel mare al Dunării, unde e acum 
portul Galaţilor. 


* J. Carcopino, Les richesses des Daces el le redressemenl de l’Empire, sous 
Trajan, în Dacia I, p. 28 ş. u. 

Dar o dovadă şi mai pipăită de intensitatea vieţii economice pe 
podişul Transilvaniei ne-o dă marea bogăţie de monete antice. Aici 
se întâlnesc cele greceşti, cu cele romane, alături de monetele Dacilor. 
Cercetarea colecţiilor numismatice ne lămureşte numai decât pentru ce 
provinciei i s’a dat titlul atât de bătător la ochi Dacia Felix. 

Insă nu numai prin aur şi sare. Transilvania a avut un rol central, 
ci şi printr’un alt fapt economic de o însemnătate istorică mult mai 
mare pentru poporul român: prin transhumantă. Am pomenit că însăşi 
columna lui Traian atrage luare aminte asupra păstoriei la Daci. Când 
citim mărturisirea anticilor despre legătura dintre poporul dac şi munte 
(montibus inhaerent Daci), de obiceiu ne gândim la relieful Carpaţîlor 
şi la văile lor care puteau oferi adăpost faţă de năvălitori. Interpre¬ 
tarea aceasta ni s’a impus în chip precumpănitor, fiindcă aci, lângă 
Carpaţi, a fost «Poarta invaziilor » din spre Asia. Adevărul funda¬ 
mental e însă altul: legătura cu muntele nu era un fapt negativ, adică 
nevoia sporadică de a se ascunde, ci un fapt permanent şi pozitiv: 
nevoia de a căuta în munte hrana şi îmbrăcămintea prin creşterea oilor. 
De aci pendularea anuală dela poalele munţilor spre păşunile din zona 
alpină, în fiecare primăvară, apoi scoborîrea spre toamnă în satele dela 
poale. Din acest punct de vedere, podişul Transilvaniei a devenit 
din timpuri străvechi un centru de transhumantă locală. Iar când 
o singură stăpânire se întindea de jur împrejurul cetăţii carpatice, ca 
în timpul marilor regi Burebista şi Decebal, era uşor ca transhumanţa 
periferică să se întindă până departe peste câmpiile dimprejur. Alături 
de pendularea locală dintre culme şi poalele mimtelui, se afirma atunci 
şi pendularea de amplitudine mai mare între munte şi stepele vecine 
(panonică şi pontică). In orice caz, e fapt istoric că la venirea Maghia¬ 
rilor, ei găsesc în stepa dela Apusul Daciei pe pastores Romanorum. 
De asemenea e fapt istoric că, din evul mediu şi până azi, nenumărate 
docrunente ne arată că oerii din Transilvania păşteau turmele lor nu 
numai în mimţii dimprejvuml podişului, dar se coborau şi în Muntenia 
şi Moldova, pentru a ierna în limca largă a Dimării, bogată în sălcet şi 
chiar mai departe, spre Crimeea şi în stepa dela Nordul Mării Negre 
Cât de mare a fost amphtudinea acestui fenomen, pe care l-a apucat 
încă în toată întensitatea lui generaţia trecută, se poate judeca şi din 
această împrejurare: un autor saxon, bim cunoscător al vieţii locale, 
la sfârşitul secolului trecut, scriind despre transhumanţa turmelor spre 
Dunăre şi Marea Neagră, a dat operei sale un titlu nu se poate mai 
caracteristic: «Transilvania călătoare» (das wandernde Siebenbiirgen), 


1 ştefan Meteş, Păstorii ardeleni în Principatele române. Buc., 1925. 

Populaţia pastorală cuprindea, spune autorul, tot lanţul Carpaţilor din 
Bucovina până la Porţile de Fier. 

« Plecând din marile ei aşezări din munţi, ea înviorează cu turmele 
sale paşimile din zona alpină şi are punctele ei de întâlnire la cele nouă 
sau zece păsuri dela graniţă» (pe atunci. România nu era întregită). 
Apoi «pentru emat, duc turmele pe numeroase şleauri şi poteci spre 
câmpiile Dunării de Jos... Iar regulamentele de vamă simt întocmite, 
aşa că vitele Transilvănenilor, cari sunt ţinute afară din Transilvania, 
sunt socotite ca vite indigene, iar produsele lor (lâna, piei etc.) sunt 
aduse aici fără să mai plătească vamă» 

Avem însă o mărturie şi mai amănunţită chiar din partea unui scri¬ 
itor ungur, care ne arată că Transilvania era strâns legată de transhu- 
manţă. Contele Nicolae Bethlen, istoric şi om de stat, scria la 1662 ur¬ 
mătoarele : «Păstorii (e vorba de Români) după ce s’au căsătorit se 
întorc iarăşi între munţi, de unde nu mai vine decât acela care e şeful 
unei grupe dintr’o tovărăşie, adică păstorul şef al turmei. El se prezintă 
anual la proprietar, dându-i seama de numărul vitelor etc. şi de venitul 
avut dela turmă. Acest drum îl fac de obiceiu primăvara, când se înfă¬ 
ţişează proprietarului, arătându-i câte vite trebue să vândă, ca din ele 
să-i iasă câştig, şi aceasta se face în modul următor: 

Păstorii, de obiceiu, la sfârşitul verii, părăsesc văile adânci şi-şi mâna 
turmele în Ţara Românească, unde, în preajma Dtmării, un teritoriu 
cam de 50 mile lungime şi 4 mile lăţime, formează mici păduri de tufi¬ 
şuri, în care oile şi caprele, cu toată iama geroasă, au destulă iarbă 
proaspătă de păscut... Cu sosirea primăverei, vin numeroşi negustori 
din Constantinopole, care cumpără vitele, oile şi caprele de vândut. 
Prin aceasta, nobilii ardeleni capătă foarte mulţi bani, care formează 
partea cea mai mare din veniturile lor. După ce păstorii turmelor au în¬ 
ştiinţat pe domnii lor despre vânzările făcute, aceştia de obiceiu trimit 
un om de încredere care face socoteala cu păstorii şi aduc banii pro¬ 
prietarului. Şi toate acestea se fac cu o credinţă şi o exactitate, care 
abia îşi află pereche la alte popoare ». Iar despre păstorii care nu se 
coboară în şesul dunărean, autorul adaogă: «Mulţi nu-şi pot închipui 
din ce trăesc aceşti păstori în văi, deoarece pe acolo nu se face nici grâu, 
nici vin, şi dintr’alt loc nu aduc nimic. Dar oricât de extraordinar s’ar 
părea modul lor de traiu, e totuşi simplu: toată alimentaţia le-o dă lap¬ 
tele de oaie...». 

«In ce priveşte îmbrăcămintea, şi-o fac singuri din lâna turmelor... 
îmbrăcămintea soţiilor şi a copiilor întra toate se aseamănă cu a băr- 


^ J. Hintz, Das wandernde Siebenburgen, Kroustadt, 1876, p, 6. 

baţilor şi cu toţii, împreună cu turmele, trăesc foarte mulţumiţi în 
munţi... îpi n’au nicio cunoştinţă ce se întâmplă în alte părţi ale 
lumii i> 

Dacă « partea cea mai mare din veniturile nobilor unguri » din Tran¬ 
silvania era scoasă din turmele care pendulau între munte şi câmpia 
Dunării, rezultă dela sine că -podişul transilvănean a fost mereu legat 
de Românii dimprejurul cetăţii carpatice, cum e legat sâmburele de 
coaja fructului cu care face o unitate organică. In deosebi însă, legătura 
cea mai puternică a fost cu periferia dinspre răsărit şi miazăzi, adică 
cu Moldova şi Ţara Românească sau Muntenia. 

Din contra, legăturile Transilvaniei cu câmpia dela Apus de Tisa 
au fost cu mult mai slabe. Odinioară, e drept că şi stepa panonică făcea 
parte din spaţiul vital al neamului românesc. « Un fragment din popo¬ 
rul român s’a păstrat până după năvălirile Hunilor, Gepizilor, Uango- 
barzUor, Slavilor şi Avarilor, cel puţin până la qoo în dealurile dela 
Apus de lacul Balaton»(Aşa se explică acei pastores Romanorum 
despre care cea mai veche cronică ungurească spune că Maghiarii i-au 
găsit în secolul al X-lea, când au poposit în câmpia străbătută de Tisa 
şi Dunărea de mijloc). Dar aceşti Români prea depărtaţi de Transil¬ 
vania s’au pierdut cu timpul, adică au fost desnaţionalizaţi, cum s’a 
întâmplat şi cu alte « ramuri ale romanităţii în Salzburg, în Austria de 
sus, şi cu Gallo-romanii împrăştiaţi la răsărit de Rin » ®. 

Şi era firesc să se întâmple aşa, deoarece între leagănul neamului 
Daco-Roman, adică cetatea carpatică, şi câmpia panonică, ocupată de 
Maghiari, era tm hotar greu de trecut: lunca băltoasă a Tisei. Râul 
acesta, care curge aproape în direcţia meridianului, are această parti¬ 
cularitate: malul drept e mai înalt şi uscat, iar cel stâng e jos şi plin de 
nenumărate bălţi şi braţe părăsite. Dunca Tisei formează astfel un hotar 
mlăştinos, care a avut mari urmări economice. In zona aceasta, legă¬ 
turile dintre cetatea Carpatică şi Ungaria erau puţine. Numai în două 
puncte (Szegedin şi Szolnoc) trecerea peste Tisa era ceva mai uşoară. 

Până n’a intervenit în secolele din urmă canahzarea, inundaţiile 
erau foarte dese, deoarece şi Tisa, şi afluenţii ei curg extrem de încet 
şi fac nenumărate meandre. Putem spune că până la sfârşitul secolului 
al XVIII-lea, mlaştina Tisei forma o antiteză nu se poate mai simţită 
faţă de uscăciunea pustei dela Apus de Tisa şi, în acelaş timp, un hotar 
serios pentru circulaţie. Aşa se explică faptul istoric în adevăr remarca¬ 
bil că Transilvania nu s’a simţit legată de centrul Ungariei, adică de 

* Ştefan Meteş, op. cit., p. 187. 

* Ernst Gamillscheg, Vber die HerkunU der Rumănen, Berlin, 1940, p, 17. 

» Ibid. 

capitala Buda-Pesta. « Şi ca Dacie, şi ca principat al Transilvaniei, ea 
a avut totdeauna o istorie aparte », recunoaşte însuşi geograful ungur d. 
Cholnoky Jeno. Pe când trecerea spre Apus avea la îndemână cele 
două drumuri peste Tisa, din contră, spre Răsărit, către câmpia dună¬ 
reană a Munteniei şi a Moldovei, şi păstorii, şi negustorii din Transilva¬ 
nia puteau trece Carpaţii prin lo—15 păsuri, dintre care unul abia 
ajunge 350 m înălţime... Pe valea Oltului, călătorul care pleacă din 
podişul Transilvaniei, trece Carpaţii nu suind, peste munte, ci coborînd 
prin munte, alături de apa puternicului râu. 

Nu e nevoie să mai înşirăm şi alte fapte spre a arăta că şi industria 
şi negoţul Transilvaniei, legate în deosebi de oraşele întemeiate de Saşi 
(Sibiu, Braşov şi Bistriţa stau în fruntea lor) aveau legăturile cele mai 
fireşti cu Principatele române de lângă gurile Dunării. Iar cât de străină 
era Transilvania de restul Ungariei se vede nu numai din numărul şi 
orientarea drumurilor, dar şi dintr’un fapt decisiv, când e vorba de re¬ 
laţii comerciale: de faptul că Transilvania avea altă monedă, alte greu¬ 
tăţi şi alte unităţi de măsură decât Ungaria. In Ungaria, circula în locul 
întâiu marca ungurească, pe când în Transilvania marca dela Sibiu. 
Chiar după ce Transilvania a fost încorporată la Austria, marca locală 
a avut putere de circulaţie, până în generaţia trecută^. 

Cât priveşte scurgerea produselor industriale din Transilvania în 
ţările româneşti dela poalele Carpaţilor, sumedenie de documente 
arată privilegiile acordate de Domnii români oraşelor săseşti. Se poate 
spune că «excepţionala putere de consumare a ţărilor româneşti (de 
sub munţi) a fost principalul factor pentru înflorirea industrială a Tran¬ 
silvaniei )) 

Dar şi mai interesant decât trecutul e prezentul: Nu numai că in¬ 
dustriile actuale din Transilvania (îndeosebi cea textilă şi metalurgică) 
îşi găsesc desfacerea produselor lor spre periferia României actuale, dar 
chiar şi unele produse alimentare. (O mare parte din laptele ce se con¬ 
sumă zilnic în capitala României, e adus din Transilvania, unde clima 
fiind mai ploioasă ajută fâneţele şi deci creşterea vacilor de lapte). După 
cum se resfiră spiţele dela butucul roţii, tot aşa căile ferate es din Tran¬ 
silvania în toate direcţiile înlesnind desfacerea dinspre centrul indu¬ 
strial al ţării aşezat pe podiş, spre periferia mai mult agricolă. 

Şi nu numai Saşii, ca cei mai de seamă industriaşi, dar şi Secuii, 
tot spre periferia răsăriteană a ţării îşi îndreaptă privirile. Şi asta 

1 Homau B., Magyar penzlorUnet (Istoria monetară ungurească), Budapest, 
1916, p. 94—100 (vezi I. Moga, L’orientation dconomique de la Transylvanie, 
Rev. de Transylvanie, tom. VI, no. i, p. 79 ş. u.). 

* Ibid., p. 88. 

nu numai azi, ci şi înainte de a fi fost Transilvania integrată în regatul 
României. In 1902, un bun cunoscător al colţului locuit de Secui (Mi- 
bâly Szoke) mărturiseşte cu durere că Secuii cunosc Bucmreştii mai bine 
decât Buda-Pesta. « Săcuii cred că Ungaria este tot aşa de muntoasă 
ca Ciucul şi Trei Scaune (judeţele dela genunchiul Carpaţilor). Seghe- 
dinul îl cunosc numai din auzite, iar de Bucureşti, Brăila, Sinaia, Dof- 
tana... ştiu şi copii cari se joacă în praf » Un autor mai nou dă ace¬ 
iaşi mărturie; « Săcuimea era mai aproape de România decât de Unga¬ 
ria. Războaile, foametea, ciuma... a gonit populaţia într’acolo şi a 
gonit-o mai ales Împilarea de acasă, faţă de care singura scăpare a fost 
imigrarea». Foametea dela 1718... iar mai târziu, serxdciul militar 
obligator şi alte necazuri au făcut pe Secui să caute scăpare în Româ¬ 
nia dela poalele Carpaţilor 

Aşa se explică pentru ce, după unirea cu România, Transilvania a 
intrat într’o fază de reală înflorire. Iată dovada în cifre care arată o 
ascensiune continuă: 

In ig20, marea industrie din Transilvania întrebuinţa o forţă mo¬ 
trice de 167.388 H.P. 

In 1933, ea numără; 1315 întreprinderi cu un capital de lei 
10.924.157.000 şi o forţă motrice de 183.210 H.P.; personalul se urcă 
la 60.146, iar valoarea producţiei la 9.169.305.000 lei. 

In 1936, ea numără: 1324 Întreprinderi, cu un capital de lei 
12.235.226.000 şi o forţă motrice de 194.861 H.P.; personalul se mrcă 
la 87.659, iar valoarea producţiei la 14.615.244.000 lei. 

In 1937, ea numără; 1321 Întreprinderi, cu un capital de lei 
12.718.514.000 şi o forţă motrice de 207.152 H.P.; personalul se urcă 
la 95.542, iar valoarea producţiei la 16.844.640.000 lei. 

Numărul şi capitalul societăţilor anonime e de asemenea în creştere. 


Anii 

Numărul Societăţilor 

Capitalul social 

1919 

231 

190.446.000 

1923 

468 

I.571.077.OOO 

1927 

550 

3.II2.754.OOO 

1931 

495 

4 - 533 - 259-000 

1935 

584 

4.413.666.000 

1936 

554 

4 - 383 - 985-000 

1937 

568 

4.449.062.000 


1 Szoke Mihâly, Pusziulâ vireinh, Budapest, 1902. 

* Bozddi Gyorgy, Sekily bdnya. Cluj, 1938. (Aceste două citate din ungu¬ 
reşte le datoresc amabilităţii d-lui prof. Todor). 

Era şi firesc sâ se întâmple aşa: de când s’a deslipit de Austro- 
Ungaria, în care fabricile Austriei şi ale Boemiei concurau pe cele din 
Transilvania, industria de pe podişul transilvănean a putut lua avânt, 
deoarece avea la îndemână o piaţă foarte largă: ţinutul cu populaţia 
agricolă dimprejurul cetăţii carpatice şi chiar Orientul apropiat. Nu 
numai că industriile vechi şi-au mărit instalaţiile, producând mai mult 
atât cantitativ, cât şi calitativ, dar s’au creiat şi industrii noui (por¬ 
ţelan, explozibile, zahăr etc.). 

Insă nu numai industria, comerţul şi băncile au înflorit, dar şi 
agricultura a făcut progrese simţite... Chiar în anii cu recolta slabă 
(cum a fost 1934), producţia medie în Transilvania e de 3—3,9 chintale 
de cereale pe cap de locuitor, adică întrece media de 2,5 chintale, 
socotită ca indispensabilă. 

Mai mult, prin împărţirea moşiilor mari, făcută după întregirea 
hotarelor, ţărănimea căpătând pământ mai mult, îşi poate îndestula 
mai bine nevoile, decât sub regimul vechiu, eând proprietarul mare 
lucra cu gândul mai mult la export, deeât la gloata muncitoare. 

Insă lucrul şi mai semnificativ e altul: însăşi producţia de cereale 
arată în Transilvania o creştere nu se poate mai îmbucurătoare. Sub 
■privegherea Statului român ea s’a dublat. Iată cifrele: 


Producţia în mii de chintale 


Anii 

Total 

Grâu 

Porumb 

Orz 

Ovăz 

1921 

17.922 

7.079 

6.251 

1.232 

2.202 

1926 

26.541 

9-945 

10.646 

1.740 

3.161 

1931 

29.084 

12.454 

11.883 

1.641 

2.332 

1936 

31-342 

13.008 

12.462 

1.830 

2.928 

1937 

32-457 

12.365 

15-382 

1.605 

2-157 

1938 

34-377 

14.261 

15-745 

1.479 

1.932 


Producţia mijlocie la Ha. în 

chintale 


Anii 

Total 

Grâu 

Porumb 

Orz 

Ovăz 

1921 

— 

9.1 

8,1 

7.3 

7.5 

1926 

— 

10,6 

19.7 

11.4 

11,2 

1931 

— 

11.7 

12,2 

11,6 

8,7 

1936 

— 

11,6 

12,7 

13.5 

11,5 

1937 

— 

II .4 

15.7 

11.4 

8,6 

1938 

— 

12,9 

16,0 

12,5 

8,8 


Cum se explică această stare economică? 

Eucrul e foarte simplu. Transilvania forma, cum am arătat, o uni¬ 
tate istorică şi economică, deosebită de Ungaria, având nu numai 

titlul de Principat, apoi Mare principat, (impus de împrejurări despre 
care va fi vorba mai departe), dar şi moneda deosebită, ponderi deose¬ 
bite, unităţi de măsură deosebite, şi chiar tarif vamal deosebit. încă 
de pe la începutul secolului al XVI-lea, industria transilvană era în 
plină înflorire, pe când pusta Ungariei, slab populată şi ocupată mai 
mult cu creşterea vitelor, înfăţişa tm aspect economic foarte smerit 
înflorirea aceasta era întemeiată pe faptul că Transilvania avea o 
largă piaţă de desfacere în principatele de sub Carpaţi: Moldova şi 
Muntenia sau Ţara Românească. 

Cifrele următoare dovedesc chiar celor miopi că Transilvania era 
îndreptată cu faţa spre răsărit, adică spre ţările române.şti, nu spre 
Ungaria 


Ungaria .şi provinciile 
Austriei (în florini) 


Principatele române şi 
provinciile Turciei 



2.947.169 64.569 

3.186.835 285.199 

2.995.091 89.144 

4.157.055 172.408 


Export 

Import 

Export 

Import 


1838 


Şi această stare de lucruri a durat până în secolul al XlX-lea, când 
Ungurii, folosindu-se de slăbirea Austriei, au izbutit să desfiinţeze 
principatul Transilvaniei, anexându -1 la 1867 Ungariei. 

Urmările au fost aproape catastrofale. Ungurii, voind să facă din 
Budapesta un mare centru industrial, au întrebuinţat toată autoritatea 
Statului, ca să favorizeze elementul maghiar. 

«In igo6, parlamentul unguresc a votat o lege care subordona creiarea 
oricărei întreprinderi industriale de aprobarea prealabilă a ministerului 
respectiv. După mărturisirea Subsecretarului de Stat Szterenyi, scopul 
acestei legi era să dea de lucru muncitorilor de rasa maghiară, prin 
înfiinţarea de «fabrici» cu condiţia ca 75% din lucrători să fie Ma¬ 
ghiari 

Scopul şovinist a fost în parte atins, dar preţul acestei experienţe 
a fost ruinarea industriei din Transilvania, cum dovedeşte această 
hartă. 

^ I. A. Grimin, Die poliiische Verwaltung im Grosstiirslentum Siebcnburgen, 
Hermannstadt, 1857, p. 10 (Quid quid est in regno Ungariae, quod attineat. . . 
ad eas artes, quas apellant mechanicos, id totum apud Transilvanos habetur. 
(Mărturisirea unui contemporan, abatele dalmat h. Tubero). 

* I. Moga, L’orientation iconomique de la Transylvanie, Rev. de Transyl- 
vanie, 1940, p. 96. 

• I. Moga, ibid., p. loi. 

Din 2.643 de întreprinderi industriale, având mai mult de 20 lucră¬ 
tori, Budapesta cuprindea 1.296, adică aproape jumătate, pe când 
Transilvania, odinioară atât de înfloritoare, rămăsese numai cu 382. 
«Astfel, Transilvania, a cărei individualitate economică creatoare îi 
înlesnise să aibă o influenţă preponderantă în ţările dunărene, a fost 
redusă de guvernele ungureşti, la rol de provincie vasală, de simplă 
trimiţătoare de materii prime pentru industria mare centralizată împre¬ 
jurul Budapestei». 



Fig. 21. — Harta lui Szekfii, arătând distribuirea industriei mari în Ungaria 

la igio 


De aceea, căderea imperiului ce se chiamă Austro-Ungaria a adus 
cu sine între altele şi emanciparea Transilvaniei. Căpătând din nou 
vechiul ei spaţiu vital, provincia din centrul României a început iarăşi 
a înflori, îndoindu-şi în timp numai de două decenii producţia 
agricolă, sporind numărul societăţilor dela 231 la 268, iar capitalul dela 
190.446.000 lei la 4.449.062.000 lei, adică de 20 de ori mai mare. 

Renaşterea economică a Transilvaniei, după ce şi-a căpătat rolul 
ei istoric în cuprinsul neamului românesc, e dovada cea mai lămurită 
că provincia din mijlociii ţării formează o unitate organică cu restul 
Statului român. 

PRIVIRE SPRE TRECUT 


Şi a trăi vegetativ e ceva. A trăi 
luptându-te cu împrejurările grele e 
mult. Iar a împlini un rol care pri¬ 
veşte şi restul omenirii este sarcina cea 
mai înaltă pe care o poate avea un neam 
pe faţa pământului 

Cele înşirate în capitolele precedente sunt îndestulătoare spre a 
înţelege orice judecător obiectiv; Ce este Transilvania? De altfel, hărţile 
pe care le-am pus sub ochii cetitorului vorbesc ele înşile. Dar fiindcă 
istoria nu e la urma urmei decât o « geografie în mişcare», cum zicea 
Herder, nu strică să ne aruncăm ochii spre trecut, ca să vedem şi mai 
bine în ce condiţiuni cetatea carpatică şi poporul care o locueşte de 
mii de ani şi-au împlinit rolul lor. 

Din capul locului, spunem însă tot gândul nostru: rolurile cele mai 
mari în vieaţa omenirii nu le-au împlinit în chip exclusiv Statele cele mai 
întinse §i popoarele cele mai numeroase. Burckhardt, care vorbea în pre¬ 
legerile sale despre tot ce s’a petrecut pe pământ « dela Adam până la 
Napoleon », avea din contra o predilecţie deosebită tocmai pentru vieaţa 
omenească legată de oraş şi de Statele mici. Nu-i plăcea să vadă « Cultura 
jertfită pentru Putere ». Şi e probabil că punctul acesta de vedere va dăi¬ 
nui şi la alţii, nu numai fiindcă a existat în vechime o cultură ca cea elenă, 
legată de petecul de pământ ce se chema Elada, sau pentru ca în tim¬ 
purile mai nouă traiul omenirii a fost înfrumuseţat de cultura unor 
ţări mici ca Danemarca, Suedia şi Norvegia (atât de preţuite de 
Nansen), dar şi pentru alt motiv: până şi personalităţi mai nouă, 
conducătoare de State, n’au renunţat la vechiul adevăr că talentul 
şi geniul poate răsări chiar în ţări mici şi că, mare sau mic, un popor 
nu poate da toată măsura puterii sale, decât în libertate, iar nu prin 

jertfirea Ctilturii în faţa Puterii; («Una din bazele cele mai elementare 
ale relaţiilor dintre popoare este de a lăsa liber pe fiecare să trăiască 
aşa cum înţelege el», spunea Cancelarul Hitler la Breslau, în Martie 

1936). 

Să vedem aşa dar în linii foarte mari, cum se înfăţişează în cursul 
istoriei vieaţa neamului legat de Carpaţi — dacă a trăit numai vegetativ 
ori a împlinit şi vreun rol de interes pentru restul Europei sau şi mai 
mult decât atât. 

încă din antichitate, cetatea carpatică a fost asediată de mulţi năvă¬ 
litori. Cei mai neastâmpăraţi dintre toţi erau nomazii din stepa dela 
Răsărit, Sciţii. Dar poporul sedentar din cuprinsul Carpaţilor a avut 
destulă putere să-i înfrunte şi sâ-i ţină departe de patria lui. In timpul 
expediţiei lui Darius a lui Hista.spe, în tactica lor de retragere, nomazii, 
după ce au învălmăşit multe neamuri, au apucat spre Apus, spre a 
se sprijini pe populaţia din Carpaţi. Herodot ne spune însă lămurit 
că localnicii le-a trimis un sol «înainte de a fi pus piciorul în ţara lor 
(Transilvania) să-i oprească de a intra, ameninţându-i că-i vor ataca, 
dacă vin, Iar după aceste ameninţări, Agatirşii concentrează trupele 
lor la frontieră, ca să-i alunge »Un alt mare asalt a venit din spre 
Apus . Celţii, coborînd cursul Dunării, au ajuns până aproape de delta 
fluviului, dar cu timpul au fost unii dacizaţi, alţii nimiciţi. 

Cei mai puternici adversari au fost Romanii. Ei cuprind în secolul 
al Il-lea după Hristos o mare parte din Dacia. Luptele din urmă s’au 
dat în Transilvania unde era Sarmisegetuza, capitala Dacilor. Ceea 
ce fusese Vercingetorix şi Alesia pentru Galii, acelaşi lucru a făcut 
Decebal şi Sarmisegetuza pentru Daci. 

Dar vânjosul şi numerosul popor dac n’a putut fi răpus. Unii scrii¬ 
tori, lipsiţi de intuiţie etnografică şi mărginiţi la câteva rânduri din texte 
rezumate ori cârpite de compilatori, au socotit că transformarea Daciei în 
provincie romană a însemnat nimicirea poporului dac. Pentru etnograf 
dispariţia unui bloc de populaţie răspândită pe o întindere de 300.000 
km p. având o civilizaţie foarte înaintată, şi o înaltă cultură (în latura 
etică chiar superioară celei greco-romane) este o ipoteză copilărească. 
Istoria nu cunoaşte nicăieri o astfel de întâmplare. Din contra, un erudit 
istoric, profesorul vienez Patsch, ne atrage atenţia că la sfârşitul fiecărui 
răz boi p opulaţia rurală, retrasă în munte în timpul luptelor, se întorcea 
la căminul ei. Scluptorul Columnei Traiane a avut^rijă să ne înfaţi- 
şeze coborîrea turmelor, însoţite de femei şi de copii. Nu mai e nevoe 
să amintim că unii Daci (cei dintre Dunăre şi Mare, unde e Dobrogea 
de azi) fuseseră romanizaţi cu un secol înainte de Traian. Ovidiu care 
a trăit între ei timp de 8 ani, aşa că învăţase şi limba lor, e un martor cu 
neputinţă de contestat. De asemenea au continuat să trăiască pe locu¬ 
rile lor şi Dacii din stânga Dunării, dintre care unii (cei din Banat şi 


^ Herodot, IV, 125. 

Oltenia) se împăcaseră cu Romanii încă din timpul celui dintâiu război 
dacic. Că p oporul dac a continuat să trăiască şi după cucerirea Daciei se 
vede şi de acolo că împăraţii romani, timp îndelungat dela (Hadrian 
pân ă la S eptimiu S ever) recrutează cohorte auxiliare dintre Daci, dân- 
du-le chiar voe să aibă vechile steaguri ale neamului lor. In sfârşit, po¬ 
pulaţia din partea nordică şi răsăriteană a Daciei, nesupusă Romanilor, 
nu numai că a continuat să trăiască, dar a dus chiar mai departe lupta 
contra imperiului. Carpii, un însemnat nea m dacic, dela care s’a tras 
şi numele munţilor Carpaţi, aliaţi cu Goţii, calcă graniţele romane şi 
continuă lupta contra legiunilor, chiar după ce trecuse un secol şi jumă¬ 
tate dela cucerirea unei părţi din patria lor 

Aci e nevoe de o paranteză. Istoria este nu numai «geografie în 
mişcare», ci este şi un rezultat al sufletului etnic. Nu numai munţii 
Carpaţi au apărat pe Daci, dar şi concepţia lor despre vieaţă. Geografii, 
etnografii şi istoricii vechi ne-au păstrat câteva mărturii nu se poate 
mai semnificative în ce priveşte caracterul Dacilor. Strabo, cel mai 
bun cunoscător al Europei de acuma două mii de ani, vorbind de locui¬ 
torii Carpaţilor face această observare: «E un lucru de care nimeni nu 
se poate îndoi şi care răsare din toată istoria Dacilor: râvna religioasă a 
fost de când lumea, caracterul precumpănitor al firii lor »>. Pe când în 
pădurile mlăştinoase dela miazănoapte, barbarii trăiau o vieaţă aproape 
primitivă, iar în ţările dimprejurul Mediteranei, lumea pornise spre de¬ 
cadenţă prin rafinare şi desfrâu (înlesnite şi de o religie de operetă, cu 
zei şi zeiţe părtaşe la toate slăbiciunile omeneşti). Dacii credeau în ne¬ 
murirea sufletului. (Herodot îl numea: «Geţi nemuritori»). După doc¬ 
trina lui Zamolxe, învăţătorul lor cel mai vechiu, ei puneau sufletul 
mai presus de corp. In locul alintării trupului care a dus în cele din 
urmă la formula mens sana in corpore sano, legiuitorul din Carpaţi 
afirma tocmai idea contrară: « Numai cine are suflet sănătos poate să-şi 
păstre ze şi sănătatea corpului». însuşi Socrate a rămas uimit de fineţa 
acestei cugetări. 

Iar ca dovadă că « primatul sufletului» nu era la Daci numai un 
postulat teoretic, avem faptul că o parte dintre ei (Capnobaţii) erau 
vegetarieni şi duceau o viaţă mai mult contemplativă, trăind în poienele 
pădurilor, în strânsă atingere cu natura *. Totdeodată este semnifica¬ 
tivă împrejurarea că, alături de Regele-ostaş, ei aveau şi un fel de Rege- 


* Daicoviciu, Problema continuităţii în Dacia, Cluj, 1940, p. 33 ş. u. 

® Flavius Josephus (Antiq. judaic. XVIII, i, 3, 32) îi compara cu Essenienii, 
o tagmă religioasă care caută perfecţiunea în asceză. (Vestea despre idealismul 
neamului din Carpaţi se răspândise până departe de ţara lui). 

sufletesc, pe Marele-preotj cu care capul statului se sfătuia în toate 
împrejurările grele. 

Sufleteşte, aşa dar, poporul din Carpaţi sta foarte sus, faţă de vecini. 
Trăind apoi într’o ţară îndestulată, el era conservator: nu simţea ne¬ 
voia de a-şi părăsi patria, pentru a căuta aiurea mijloace de traiu. Aşa 
se exp lic ă pe ntru ce războaiele au aici un carac ter defensiv : apărare 
contra lui Dariu Histaspe (513); apărare faţă de Alexandru cel Mare 
(330) care nu isbândeşte nimic la Dunăre; apărare împotriva lui Disi- 
mach, unul dintre urmaşii lui Alexandru (292); apărare şi contra 
Romanilor, timp de aproape două secole.'Când Roma din rep ublică 
devine imperiu (şi în tot secolul întâi al erei creşt ine), Da cia era singura 
jiute re europeană, care se mai putea m ăsura cu Romanii ^. Iar după 
o rezistenţă atât de lungă, însăşi căderea a dovedit puterea caracteru¬ 
lui Dacilor. Când legiunile conduse împăratul Traian, după lupte crân¬ 
cene au pătruns în munţi, capitala Sarmisegetuza a fost dată flăcărilor 
chiar de Daci, iar regele Decebal, împreună cu generalii săi şi fruntaşii 
ţării, au băut venin şi s’au junghiat spre a nu cădea în mâinile 
învingătorului. 

Totuşi, în munţii dela miazănoapte. Dacii liberi s’au folosit de orice 
împrejurare, să lovească imperiul, până ce legiunile au fost retrase de 
Aurelian (271), iar Probus, urmaşul său, a izbutit să-i facă aliaţi {omnes 
geticos populos in amicitiam recepii). Con tinuitatea elementului dacic 
se ex plică aşa dar nu numai prin ocrotirea pe care i-a oferit-o mun ţii din 
Mar amureş şi alte părţi ale Daciei, neocupate de legiuni, dar şi prin 
tenacitatea caracterului dacic şi^rin conc epţia lor de vieaţ ă: Credinţa 
în n emurirea sufletului îi făcea să se lupte fără nicio teamă de moarte. 
Geograful Pomponius Mella ne spune că erau totdeauna gata să meargă 
la moarte {ad mortem paratissimi). Aveau chiar dorinţa de a muri {ap- 
petitus morţiş) şi de aceea însoţeau pe morţii lor cu mari semne de bu¬ 
curie. l/ucrul acesta s’ar părea greu de crezut, mai ales că religia cre¬ 
ştină a adus cu sine spaima de chinurile Iadului. Totuşi, vechiul obiceiu 
— oricât de extraordinar s’ar părea —se păstrează încă şi azi în unele 
părţi ale poporului român. In Transilvania, de pildă, sunt sate în care 
moartea nu e însoţită de lacrămi, ci de cântări vesele şi de jocuri, la 
care iau parte prietenii şi cunoscuţii răposatului. Şi trebue să notăm 
că acest obiceiu s’a păstrat tocmai în munţii unde era capitala Daciei. 
Ta Clopotiva, oricine poate constata şi acuma această tradiţie dacică. 
(Vom reveni mai departe asupra acestui amănunt, deoarece este unul 
dintre cele care arată mai bine statornicia populaţiei din Carpaţi). 


^ Horaţiu, Od. III, 6. Paene ăelevit urhem Dacus. 

Să continuăm însă parenteza. Nu numai sufletul Dacilor, adică 
concepţia lor despre vieaţă, i-a ajutat să stărue în cetafea carpatică şi 
împrejurimile ei, ci şi organul prin care se exprimă sufletul, adică limba. 
Vechea limbă a neamului autohton s’a pierdut. Avem dreptul să presu¬ 
punem că nu va fi fost o limbă săracă, deoarece un poet rafinat, cum 
era Ovidiu, s’a îndrăgit de ea şi-o stăpânea atât de bine, încât făcea 
şi versuri în acest graiu neauzit încă pe malurile Tibrului. Ori cum, 
idiomul dacic s’a pierdut; s’a repetat şi aci fenomenul din Spania şi 
din Gallia. Strabo ne spime că Iberii — cu toate că peninsula lor era 
izolată aproape ca o insulă — după trecere de două sute de ani, uitaseră 
graiul părinţilor, luându -1 pe cel latin. Mommsen crede că metamorfoza 
aceasta a fost ajutată de imigranţii din Italia, care pătrunseseră până 
în colţul apusean al Europei, căutându-şi norocul în exploatarea mine¬ 
lor de argint. Dar dacă lucrul a fost cu putinţă în Spania, el a fost şi 
mai firesc în Dacia, unde bogăţia minieră (aur) era şi mai mare, iar 
apropierea de Iliria şi Dalmaţia, amândouă romanizate, înlesnea şi mai 
mult împrumutarea limbii latine — fără să mai punem la socoteală 
colonizarea oficială sub Traian. Cum colonii veneau nu numai dinspre 
Iliria, Dalmaţia şi Italia, ci şi din alte provincii ale imperiului (ex loto 
orbe romano) limba latină era singurul mijloc de a se înţelege. Pe de 
altă parte, vieaţa economică foarte intensă multiplica relaţiile între 
coloni cu Dacii romanizaţi sau pe cale de romanizare. Minunatele dru¬ 
muri făcute de legionari, castrele, municipiile, staţiunile balneare ale 
căror instalaţii se pot vedea şi azi (ex. Băile Herculane), salinele, exploa¬ 
tările miniere etc. etc., făcuseră din Dacia cea mai înfloritoare provin¬ 
cie din întregul imperiu (felix) şi creiase în timp de câteva generaţii o 
impunătoare imitate romanică în Carpaţi, având ca legătură hmba latină. 

Ba s’a întâmplat aci şi un fenomen unic în toată sfera latinităţii. 
Retrăgându-se legiunile pe la sfârşitul secolului al IlI-lea, unitatea 
etnică din Carpaţi s’a văzut învăluită în curând de barbari. Faţă de 
aceste gloate nestatornice şi necivilizate, populaţia dacică se simţea 
de două ori superioară: şi prin genul de vieaţă, şi prin limba latină. Aşa 
se explică faptul singular că apelativul romanus, în antiteză cu barba- 
rus, a devenit numele întregului neam legat de Carpaţi. Cel din urmă 
plugar din Transilvania şi provinciile dimprejur îşi zice şi azi român, 
pe când nici Italienii, nici Spaniolii, nici Francezii n’au păstrat în ono¬ 
mastica lor amintirea Romei. 

Am mai putea aminti în acelaş şir de idei şi împrejurarea că locui¬ 
torii Carpaţilor, fiind pregătiţi prin doctrina lui Zamolxe (primatul su¬ 
fletului) au adoptat de timpuriu creştinismul. După cum Românii sunt 
singurul popor din răsăritul Europei, despre care istoria nu ştie să fi 

avut vreo altă patrie decât cea actuală, tot aşa nimeni nu ştie să fi fost 
botezaţi de c ineva. într’un anume secol sau prin autoritatea unui anume 
stăp ânitor, cum s’a întâmplat cu alţi vecini, care au primit noua doc¬ 
trină pe cale administrativă: unora li s’a poruncit să treacă prin apa 
unui râu, iar când au ajuns pe malul celălalt au fost socotiţi creştini. 

I^a Români, din contra, creştinismul a venit pe nesimţite şi destul 
de timpuriu, cum dovedesc chiar cuvintele limbii bisericeşti: cruce, 
cuminecătură, cimitir, biserică (din basilica) etc. Mai ales e caracteristic 
cuvântul românesc «martor» (temoin, Zeuge, testimone) amintind epoca 
martirilor, precum şi sărbătorile creştine « Rusalii» şi « Florii », care nu-s 
decât prelungirea celor păgâne: Rosalia şi Florilia — ceea ce înseamnă 
că alipirea de creştinism a neamului din Carpaţi s’a putut face încă 
din epoca romană. Iar religia creştină, cum era lesne de înţeles, a în¬ 
semnat, ca şi limba latină, un nou sprijin p entru închegarea unităţei 
etnice din regiunea Carpaţilor, cu atâtea mai mult, cu cât barbarii 
erau încă păgâni .- 

Toate faptele acestea dovedesc că nu numai mediul fizic al Daciei, 
dar şi mediul sufletesc: caracterul poforuhd, limba, religia etc. au con¬ 
tribuit să ajute rezistenţa neamului românesc în mijlocul atâtor împre¬ 
jurări grele. 

De altfel, pentru a ne explica această continuitate trebue să mai ţinem seama 
şi de o altă împrejurare: invaziile barbare n’au fost toate de o egală intensitate 
şi chiar cele mai grele sunt departe de a fi fost cataclismul de care vorbeşte 
istoria scrisă în stil retoric. Chiar Attila, cu tot titlul său de « biciul lui Dum¬ 
nezeu », a fost mult mai omenos, de cât l-au arătat cărturarii care scriau din 
auzite. Pe când trăia Ammianus Marcellinus, descrierile istorice ţineau loc de 
teatru şi erau cetite în piaţă. Ca să facă impresie, povestitorul îşi îngroşa glasul. 
cum fac actorii, adică îngrămădeau adjective tari, aşa că fizionomia acelora 
de care venea vorba ajungea o adevărată caricatură. Ambasadorul Priscus, care 
a stat la masă cu regele Hunilor, ni -1 înfăţişează dimpotrivă ca un om cu obiceiuri 
civilizate, şi chiar rafinate. Epoca invaziilor trebue deci văzută cu alţi ochi. 

Mai întâi, cetele barbarilor erau relativ mici *. Apoi invazia nu venea ca un 
puho iu de lavă, care nimiceşte tot ce-i stă în cale. Alături de jleaul urmat la 
început de năvălitori, unde prădarea era firească, rămâneau alături ^ţinuturi 
întregi necălcate de piciorul barbarilor. Iar după cele dintâi ciocniri, chiar 
năvălitorii aveau interes să ocrotească populaţia loc ală, ca să p oată trăi din 
munca ei. (Avem dovezi sigure despre metoda unor barbari: pe timpul lui Marcu 
Aureliu, Marcomanii treceau graniţa imperiului nu numai pentru pradă, ci 
mai ales ca să poată duce în robie plugari spre a putea trăi apoi parazitar 
pe seama lor). 

1 Despre Bulgari, de pildă, se ştie că horda lor, când a sosit dela Volga la 
Dunăre, încăpea într’un mîc lagăr de 5 km pe latură. Acolo intra nu numai 
armata, dar şi femeile, copiii, vitele şi tot calabalâcul năvălitorilor. 

* S. Mehedinţi, Le pays et le peuple roumain, Buc., 1927, p. 71. 


www.dacoromanica.ro 






CE ESTE TRANSILVANIA? 


49 


Aci încheiem parenteza. Din ea se vede că istoria este nu numai 
« geografie în mişcare », ci şi un rezultat al sufletului etnic şi, pentru 
fiecare epocă şi fiecare ţinut, trebue să mai ţinem seama şi de o sumă 
de fapte complimentare, fără de care nu putem înţelege adevărata 
legătură a evenimentelor. 

* 

Făcând acuma suma celor spuse până aci, înţelegem de ce, retra¬ 
gerea legiunilor din Dacia e o măsură administrativă de însemnătate 
relativă, şi cum, în zona Carpaţilor, populaţia romanică şi-a continuat 
vieaţa, nu numai în centrul transilvănean, cum arată hărţile (p. 19— 
29), dar şi în alte centre. De pildă, în legătură cu Banatul şi Oltenia, se 
întindea la Sud de Dunăre, între Bulgari şi Sârbi un ţinut românesc, 
în regiunea Timocului (vechiul Timacus). «Despre acest ţinut al Româ¬ 
nilor istoria tace, dar pentru cercetătorii hmbii, existenţa lui e neîn- 
doioasă » 

Alte centre de afirmare a hmbii şi populaţiei româneşti, când au 
venit Bulgarii spre Balcani, erau cele din regiunea Dunării de jos (pe 
amândouă laturile fluviului) precum şi în câmpia dintre Dâmboviţa 
şi Argeş, pe tmde se întinde aşa dar străvechiul ţinut Vlăsia şi Vlaşca 
ceea ce însemnează « Ţara Românească » — nume dat chiar de Bulgari. 
Pe aci exista între 400—600 după Hristos o puternică vieaţă culturală, 
care nu putea avea decât pecetea românismului * *. 

A mai vorbi deci de o retragere a întregii populaţii romanice din 
Dacia, este o naivitate peste care ştiinţa a trecut de mult. Faptele 
înşirate mai sus au avut numai scopul să arate şi în perspectiva desfă¬ 
şurării istorice a evenimentelor, pentru ce populaţia carpatică n’a 
putut să fie dislocată de Barbari. 

In rezumat: barbaru erau relativ puţini numeroşi; erau inculţi; 
majoritatea fiind nomazi tipici, ocoleau mrmtele, ca mai puţin ade- 


^ Es ist das Gebiet, das sich zwischen Serben und Bulgaren einschiebt das 
also siidwărts der Donau im geographischen Anschluss an Banat und Oltenien 
gelegen war. Auch von diesem Rumănengebiet schweigt die Geschichte, fur 
die Sprachenforschung ist aber sein friiheres Bestehen nicht zweifelh^t. Ernst 
Gamillscheg, Vber die Herkunft der Rumănen, Berlin, 1940, p. 17. 

• Ein weiteres rein romanisches Kerngebiet befand sich noch zur Zeit der 
bulgarischen Einwanderung in den Balkan, also noch im 7. Jahrhundert, zu 
beiden Seiten der unteren Donau. Namentlich zwischen Giurgiu und Cernavoda, 
dann nordlich davon in der Ebene zwischen Dîmboviţa und Argeş, herrschte, 
wie die Spatenforschung lehrt, in der Zeit zwischen 400 und 600 ein verhălt- 
nissmăssig starkes kulturelles Eeben, das hier nur romanische Prăgung haben 
konnte. Ibid., p. 17. 

menitor decât stepa. Stăpânirea lor, teritorial vorbind, era mai mult 
nominală, iar cei cari trăiau parazitar, de pe Urma populaţiei autohtone 
agricole, erau siliţi să-şi apropie graiul localnicilor. Cităm iarăşi cuvin¬ 
tele eminentului filolog al Universităţii din Berlin, pronimţate chiar 
în sânul « Academiei de Ştiinţe »: « S’a considerat ca o minune a istoriei 
că Românii dela nordul Dunării şi-au putut păstra nu numai naţio¬ 
nalitatea lor peste 1500 de ani, după năvălirile barbarilor, dar încă 
au avut şi puterea să asimileze un lung şir de alte popoare... Dar 
dacă limba română a devenit limba de circulaţie (Verkehrsprasche) 
între toate acele neamuri, asta nu e un joc al întâmplării. O astfel de 
limbă de circulaţie a fost indispensabilă în răsăritul Europei, la înce¬ 
putul evului mediu » (p. 17, 18, 19). 

^Prin numărul lor şi prin cultura lor, sprijinită pe limba latină_şi 
pe cre ştinism. Românii au devenit, fără voia lor, un mijloc de păstrare 
a u nei părţ i din civilizaţia ji cultura antică în această regiune care a 
meritat până în timpurile noastre renumele de «colţ al furtunilor » 
(Wetterwinkel). împrejurarea aceasta nu trebue să fie pierdută din 
vedere de cei cari schiţează vederi sintetice asupra istoriei. Căci, şi a 
trăi vegetativ e ceva; dar a trăi, luptându-te cu împrejurări nefavo¬ 
rabile e cu mult mai mult. Iar a împlini un rol care priveşte şi restul 
omenirii este sarcina cea mai grea, pe care o poate avea un neam în' 
desfăşurarea vieţii sale istorice. 


* 

Dacă lăsăm acuma la o parte epoca antică şi începutul e-vului mediu, 
când latineasca din Carpaţi a devenit o hmbă relativ nouă, ca şi celelalte 
limbi romanice, şi ne întoarcem ochii spre restul e'vului mediu şi spre 
timpurile modeme,''ceea ce caracterizează în deosebi istoria jpoporului 
român este asedierea aproape neîntremptă a cetăţii carpatice de alte 
nea muri. Năvălirile au durat aci mai mult decât în orice parte a con¬ 
tinentului european. Chiar şi în a doua jumătate a sec olului al XVIII-lea, 
când Europa centrală şi apuseană era de mul t în pli nă înflori re, bor ¬ 
deie Tă taril or, u rmând vechiului obiceiu, n ăvăleau până la po alele 
Carpaţiior (1758). E de prisos să mai înşirăm numele şi epoca acestor 
năvăliri, dar relevăm tm singur lucru: năvălitorii s’au măcinat rând 
pe rând, iar blocul românesc s'a păstrat, după cum arată harta (p. 13) 
în care se vede întinderea actuală a neamului şi a graiului românesc. 
Dintre năvălitori, cei cari s'au arătat mai stăruitori au fost Slavii. 
Ei au venit nu numai cete prădalnice, dar şi ca sclavi. Dar cu toate 
că în răspândirea lor au ajuns până în Grecia, până la Alpi şi aproape 

de Rin, în Dacia n’a putut rămânea nicio insulă de populaţie slavă 
(cum ar fi de ex. Lausitz, între Elba şi Oder). Astfel, în zona Carpaţilor 
româneşti, toţi barbarii evului mediu au pierit, lăsând amintirea lor doar 
în toponimie. Insă dintre toţi au rămas totuşi în vecinătatea poporului 
român trei neamuri asiatice: Ungurii, Tătarii şi Turcii. Aceste trei au 
reprezentat pentru Români timp de mai multe secole ceea ce am 
numit « asediul cetăţii carpatice ». (Pe Bulgari nu-i socotim, deoarece 
ei au fost slavizaţi de timpuriu). 



Flg. 23. - Invazii asiatice 


Aceste trei populaţii străine de rasele Europei au constituit piedeca 
cea mai grea pentru desvoltarea poporului român. Şi din spre apus 
şi din spre răsărit, şi din spre miazăzi, presiunea lor asupra Ro¬ 
mânilor a durat aproape până în zilele noastre. Lângă «geografia, în 
mişcare» trebue să adăogăm deci şi « etnografia în mişcare », spre a 
lămuri aci aspectele generale ale istoriei. In linii mari lucrul s’a petre¬ 
cut astfel. 

Cea dintâi lovitură mai grea pentru neamul românesc a venit din 
partea Ungurilor. Sosind din spre Asia, prin stepa dela nordul Mării 
Negre, şi fiind mereu împinşi dela spate de alţi nomazi mai puternici. 

ei au căutat scăpare, trecând lanţul carpatic pe unde era mai îngust 
şi au poposit (sec. IX) în câmpia dela Tisa şi Dunărea de mijloc, aco¬ 
perită, ca orice stepă, numai de ierburi. Au devenit astfel întâiul cuiu 
în coasta populaţiei sedentare din Carpaţi. 

Peste câteva secole, tot din spre Asia s’a apropiat marele val al 
Tătarilor (sec. XIII). După ce au prădat o bună parte din Europa, 
aceşti nomazi şi-au aşezat corturile în stepa dela nordul Mării Negre, 
aşa dar tot în coasta Românilor. 

In sfârşit, în secolul XIV se arătară din spre miazăzi şi Turcii, 
năvălind în peninsula Balcanică. Astfel, o treime turano-mongplică 
împresură cetatea carpatică, iar poporul român a fost osândit să-şi 
ducă traiul în mijlocul unor neamuri de altă rasă, cu alte limbi decât 
cele europene, cu altă civilizaţie şi alte concepţii de vieaţă. Iată în 
puţine cuvinte cum s’a desfăşurat această penibilă dramă: 

a) Presiunea ungurească. Descălecând în pusta panonică, cetele 
Maghiarilor au început a roi în toate părţile după pradă, continuând 
opera predecesorilor lor. Hunii şi Avarii, Putem spune că timp de vreo 
sută de ani. Europa a trăit sub teroarea invaziilor acestei populaţii 
cu o fizionomie exotică şi cu obiceiuri care umpleau de spaimă pe cre¬ 
ştini. Contemporanii vorbesc cu groază de cruzimile lor Abia Henric I 
şi Otto I, după biruinţele dela Merseburg (933) şi Augsburg (955) le-a 
închis calea către ţările din apusul Europei. Insă liniştea aceasta a 
fost scump plătită prin suferinţele Răsăritului. Că ci, a lunga ţi din Ger- 
mania. Maghiarii s’au îndreptat spre Carpaţi. Cununa mimţilor Tran¬ 
silvaniei acope riţi c u păduri li s’a părut oamenilor stepei o lume nouă 
şi tainică: «Ţara de peste_păduri», Transilvania sau Ultrasilvania. Iar 
pătru nderea în ea a mers foarte încet. 


1 Abatele Regino (secolul al X-lea) scrie despre ei astfel: « Ungurii se hră¬ 
nesc aproape ca fiarele sălbatece, cu carne crudă şi cu sânge. Ei taie în bucă¬ 
ţele inima duşmanilor omorâţi şi le înghit ca doctorie ». Ricardo povesteşte în 
cronica sa acelaş lucru: «Ungurii trăesc ca fiarele, fără să lucreze pământul; 
mănâncă carne de cai, de lupi şi alte animale, bând lapte de iapă şi sânge ». 
In sfârşit episcopul de Freysing îi descrie aşa: « Ungurii sunt oameni fioroşi, 
cu ochii în fundul capului, de statură mică, barbari şi sălbatici în obiceiurile 
şi limba lor; un fel de monştrii omeneşti », Lăsând însă la o parte exagerările, 
inevitabile în astfel de împrejurări, rămâne totuşi destul spre a ne da seama 
ce cumplită impresie a făcut ivirea acestui nou element asiatic, măcar că 
Europenii avuseseră ocazie să cunoască în răstimp de câteva secole isprăvile 
Hunilor şi Avarilor precedesorii de aceiaşi rasă cu neamul maghiar. Proba cea 
mai lămurită despre spaima produsă la aceste năvăliri e cuvântul ougre (ungur) 
şi bougre (bulgar) rămas şi azi cu sens peiorativ, tocmai în marginea apuseană 
a continentului. 

Abia peste două secole, şi după multe opintiri, au ajuns până în 
marginea ei răsăriteană (în Ţara Bârsei). 

Dar în acest lung răstimp, barbarii cei prădalnici se mai potoliseră. 
Fiind creştinaţi din porunca regelui, ei au prins a-şi schimba felul de 

vieaţă şi a se amesteca cu localnicii, deoarece pusta panonică nu fusese 
goală la venirea lor, ci se afla aci o populaţie europeană, mai ales 
Slavi şi Români (pastores romanorum, de care am amintit mai sus). 
Astfel, s’au apropiat de obiceiurile Europenilor şi, pe încetul, şi-au 
schimbat chiar rasa, pierzând caracterele mongoloide. Fără această 
transformare şi fără creştinism, ei ar fi pierit de bună seamă, ca şi Hunii, 
Avarii, Pecenegii, Cumanii şi alte neamuri asiatice. Putem spune că 
norocul cel mare al Ungurilor a fost creştinarea lor pe cale administra¬ 
tivă, sub Ştefan I (looi—1038) care primi dela Papa titlul de « rege 
apostolic ». 

Totdeodată, ei adoptară şi sistemul feudal, pe temeiul căruia regele 
se considera stăpân al întregului pământ ocupat, luându-şi astfel dreptul 
de a împărţi din el «feude » după plăcerea lui. 

Cu această concepţie: ca reprezentanţi ai catohcismului şi ai feuda¬ 
lismului, Maghiarii se apropiară de Transilvania. 

Aci însă trăia în masă o populaţie cu totul deosebită nu numai 
ca rasă şi limbă, dar şi în ce priveşte religia — lucru de adâncă însem¬ 
nătate în evul mediu. ^ Cre ştinismul românesc avea rm caracter arhaic, 
conservator (p. 26); rămăsese aproape cu totul strein de certurile pentru 
dogme, atât de numeroase în cel dintâiu mileniu al erei creştine. Astfel, 
biser ica lor tradiţionalistă _prin firea lucrurilor era lipsită de secte şi 
refractară la proselitism; iar cât priveşte vieaţa socia lă, org anizaţia 
era de asemenea simplă: fiecare ţinut se mulţumea cu dreptatea dobân¬ 
dită dela un <1 jude» ( din jiidex ) sau « i udeţ" ». Până şi azi, unităţile 
administrative se numesc în România ptdeţe (Bezirk, dipartimento). 
Peste mai multe judeţe era apoi un duce sau un voevod. Despre acesta 
ne încredinţează însăşi o cronică ungurească, înşirând chiar numele 
ducilor români: Gelu, Glad etc. 

Ce valoare are această cronică? Pentru unii mai mică, dar alţi învă¬ 
ţaţi unguri o consideră ca « una din creaţiile cele mai armonioase ale 
istoriografiei latine medievale... atât ca reflexiune metodică, precum 
şi ca adâncime de cunoştinţe i>. Dar, oricât am scădea din meritele 
acestei cronici, scrisă chiar de notarul regelui Ungariei, un lucru e clar: 
'la năvălirea Ungurilor în Transilvania, Românii formau aci un bloc 
etnic cu o individualitate bine definită şi cu o organizare politică destul 
^ însemnată. Lucrul nu e de loc de mirare, după cele înşirate mai sus. 
Creştinismul românesc cu aproape o mie de ani mai vechiu decât al 
Ungurilor, precum şi limba lor, care servise ca « hmbă de circulaţie » 
chiar pentru barbari (p. 48) îi ajutase în lupta cu nevoile, iar institu¬ 
ţiile lor, moştenite din epoca daco-romană, se arătaseră folositoare în 
tmele priviri chiar pentru năvălitori. 

O dovadă pipăiată că barbarii nu nimiceau populaţia autohtonă, ci căutau 
s’o exploateze sub formă de dijmă, avem exemplul clasic al Tătarilor « bordei 
de aur o care inundaseră o mare parte din Rusia. 

« Sistemul lor fiscal se mărginea la o dare pusă pe socha (un fel de plug pri¬ 
mitiv) sau dare pe un ogor cât putea să fie lucrat de doi sau trei muncitori, cu 
vitele lor — ceea ce presupunea două lucruri: numărarea populaţiei supuse, 
apoi obligaţia ca nimeni să nu-şi părăsească ogorul. Se ştie că, în adevăr. Tă¬ 
tarii au făcut în acest scop două recensăminte 

« Cât despre adunarea impozitului, ea se făcea tot prin căpiteniile locale, 
răspunzătoare faţă de năvălitori. Aşa au procedat şi în Transilvania. Un martor 
al invaziei Tătarilor, călugărul Rogerius dela Oradea, povesteşte lucrul cu 
destulă amănunţime; 

« Fiindcă era timpul secerişului, au strâns cu toţii recolta şi au pus-o în ham¬ 
bare, împreună cu paiele şi fânul. .. Au ales apoi Knezi, adică balivi, ca să facă 
dreptate şi să le procure; cai, vite, arme, daruri şi vestmintele trebuincioase » *. 

In astfel de condiţii, Românii, apăraţi de limba, de biserica şi de 
organizarea lor tradiţională {jus valachicum) au putut rezista tuturor 
greutăţilor acelei epoce, turburată nu numai în zona Carpaţilor, ci în 
toată Europa, de oarece barbarii pătrunseseră până în Italia, Franţa 
şi Spania, ba unii trecuseră şi în Africa. 

Nici venirea Ungurilor nu însemnase pentru Români o catastrofă 
la început. Xrreutăţile au început abia după creştinarea lor, deoarece 
barbarii ceilalţi se mulţumiseră cu un tribut, iar acum statul « aposto¬ 
lic » şi « feudal» începu a pretinde ceva nou: trecerea la catolicism pe 
de o parte, şi « feude» pe de altă parte.^ E cu neputinţă să înşirăm per¬ 
secuţiile la care au fost supuşi Românii, consideraţi ca eretici (din cauza 
ortodoxiei lor tradiţionale). Dar vom releva im singur lucru de mare 
însemnătate nu numai confesională, ci şi socială, şi politică: regii Un¬ 
gariei au legat titlul nobil de catolicism şi n’au mai împărţit domenii 
decât celor cari treceau la confesiunea catolică. Din cauza aceasta, o 
parte dintre fruntaşii Românilor s’au lăsat ademeniţi să iasă din sfera 
vieţii lor naţionale şi devenind catolici s’au maghiarizat cu timpul, în¬ 
gustând astfel pământul românesc în favoarea năvălitorilor. De imde 
la început, ducele român Menumorout spusese limpede că nu va da 
nimic din ţărâna ţării sale ^ (terram cum pugillo se daturum negabat), 
cu timpul renegaţii, pentru titluri nobiliare, au scăzut patrimoniul au¬ 
tohton. 


* P. Milioucov, Essai sur la civilisation russe. Paris, 1901, p. 174 ş. u. 

* Constituerunt canesios (kinezi sau judeţi) id est balivios, qui justitiam 
facerent et eis equos, animalia, arma, exenia ei vestimenta utilia procurarent ,. . 
Facem habebamus et fora... conveniebant canesii,,, etc. (Rogerii, Carmen 
miserabile, cap. XXXV). 

® Anonymi Belae regis notarii gesta Hungarorum, cap. LI. 

Nu numai atât. Catolicismul şi feudalismul au devenit un mijloc şi 
de slăbire politică pentru Români, cum vom vedea îndată. Dar mai 
întâi să relevăm un fapt de mare însemnătate, din care se vede iarăşi 
lămurit că «istoria este geografie în mişcare » (geografie şi etnografie, 
adăugăm noi). 

Fiind Transilvania o «unitate fizico-geografică distinctă, faţă de 
câmpia panonică, cum mărturiseşte însuşi geograful ungur d. Cbol- 
noky leno; pe de altă parte, fiind ocupată de un neam deosebit, cârmuit 
de principii săi, după lupte cu Maghiarii şi încuscrire (principele Meno- 
morout dăduse pe fica sa în căsătorie după un urmaş a lui Arpad), se 
ivi aci o formă politică la care Ungurii nici nu se gândiseră: pe când 
în stepa Dunării de mijloc era un singur stăpân, regele, aci apare şi un 
principat. Cu drept cuvânt, geograful mai sus citat observă că «în cursul 
istor iei, a ceastă situaţie particulară a ieşit mereu la iveală». Fie «ca Da- 
cie, fie ca principat. Transil vania a avut totdeauna o istorie proprie )>.' 
Geografului maghiar i se pare că această istorie proprie s’a legat mai 
mult de a Ungariei. Am văzut însă mai sus ce spun faptele econo¬ 
mice şi vom mai înşira şi alte probe. 

Mai întâi, subliniem faptul că principele Transilvaniei avea dreptul 
şa ţină o armată deosebjtă; avea dreptul să dăruiască feude şi dreptul 
să judece. Alături de monedă deosebită, de unităţi de măsură deosebite^ 
de p onderi deosebite şi de vămi proprii, principele acesta era de fapt 
un f el de concurent al regelui Ungariei. Lucrul s’a văzut mai limpede 
decât oricând, la 1526, când principele Transilvaniei n’a ajutat pe 
regele Ungariei, ceea ce a şi adus nimicirea statului unguresc. 

” Aşa d a r, făp tura fizică a Transilvaniei, precum şi prezenţa neamului 
român în cetatea carpatică şi împrejurimile ei,^ au păstrat aci o indi- 
vidualitate politică, deosebită de Ungaria, cu o « vieaţă proprie », cum 
observă profesorul Cholnokj'. Rămâne acuma să observăm şi sub aspectul 
politic (istoric) relaţiunile dintre Transilvania şi ţările vecine, pe care 
le-am urmărit mai sus din punct de vedere economic şi vom vedea în 
ce parte se orienta acest principat. 

Ca urmare a caraterului feudal şi catolic al statului tmguresc, situa¬ 
ţia Românilor a devenit veac după veac tot mai grea. La cea dintâi 
dietă a Transilva niei (ii Martie 12Q1 ), documentul latin ne arată încă 
pe Rom âni într’o situaţie normală: stau adică în această manifestare 
politică pe acelaşi plan cu nobilii tmguri, cu Săcuii şi S aşii, veniţi aci 
în calitate de coloni. Dar, cu timpul, persecuţiile faţă de elementul 
românesc sporesc într’atât, că nu le mai rămâne altă cale decât a revoltei. 
La 1437, când un episcop catolic a ajuns până acolo să ceară satelor 
româneşti un impozit în favoarea cultului catolic, ţărănimea s’a răscu- 

at. Nobilii au fost frânţi, iar prin tratatul dela Cluj-Mănăştur, Românii 
căpătară dreptul de a fi socotiţi ca « o stare socială deosebită, având 
căpitanii lor, cari să-i apere şi a căror persoană să fie inviolabilă » — un 
fel de tribuni ai poporului. 

Reacţiunea feudalilor n’a întârziat; făgăduelile au fost călcate în 
picioare, iar persecuţiile au devenit şi mai aspre, ceea ce a provocat 
alte revolte. Una dintre cele mai vestite a fost a lui Doja. In 1513^ 
Papa încearcă să organizeze o cruciadă în contra Turcilor cari amenin¬ 
ţau ajpune mâna pe Europa centrală. « Bula papală » publicată în ziua 
de^ Paşti promitea iertarea de păcate pentru toţi cei cari se vor înrola 
contra păgânilor^ iar ţărănimii îi asigura liberarea de iobăgie. Se înţe- 
lege^ iobagii se înrolau pe întrecute, dar nobilii, văzând că scade venitul 
latifundiilor, au pus şi ei mâna pe arme, însă nu contra Turcilor, ci con- 
tra ţăranUor-cruciaţi. In capul acesta se afla George Doja, vestit pen¬ 
tru vitejiile sale în războaiele cu Musulmanii. S’au dat mai multe lupte, 
iar în cele din urmă ţăranii, fiind slab armaţi, au fost înfrânţi. Doja fu 
prins şi osândit la moarte pe rug. In batjocură, a fost suit pe un tron 
de fier, înroşit în foc; i s’a pus pe cap coroană tot de fier înroşit, iar căpi¬ 
tanii săi, după o lungă înfometare, au fost siliţi să mănânce carnea 
« Regelui Kuruţilor ». 

In astfel de condiţiimi, statul nu putea fi decât slab. Abia se îm¬ 
plinise un deceniu dela răscoala ţăranilor, şi Sultanul Soliman nimici 
toată armata rmgtirească în bătălia dela Mohaci (1526). Regele Unga¬ 
riei e ucis. Ungaria ştearsă din harta Europei, iar la Buda fu aşezat un 
paşă turc. Astfel, regatul apostolic, după o durată de 5 secole, a fost 
complet lichidat. 

Nu însă şi principatul Transilvaniei. Istoria are ironiile ei. Tocmai 
în ţinutul locuit de neamul românesc, s’a mai păstrat o urmă de orga¬ 
nizare politică ungurească, sub forma Principatului transilvănean deve- 
mt însă acum,_tributar Turcilor,' ca şi Moldova şi Ţara Românească 
(numită de unii şi Valahia). Nenorocirea comună ar fi trebuit să facă 
pe Unguri mai omenoşi. Zadarnică aşteptare. Ei au continuat, mai 
departe, cu asuprirea lor asupra elementului românesc, atât în timpul 
când Transilvania a fost supusă Turcilor (1526—1699) cât şi mai târ¬ 
ziu, când fu anexată la Austria. Iar ca o dovadă despre felul cum s’au 
purtat Ungurii cu Românii în acest răstimp, dăm o singură mărturie, 
losef al Il-lea, în calitate de ajutor al mamei sale, Maria Terezia, a cer¬ 
cetat de aproape starea ţăranilor din Transilvania, şi scrie împărătesei 
următoarele: 

«îmi fac o datorie de conştiinţă să arăt că ţara asta. Transilvania, 
e bună şi frumoasă, însă are nevoie de grabnic ajutor, de o reformă 

radicală, de oarece simple îmbunătăţiri nu mai ajung, mentalitatea no¬ 
bililor fiind cu totul stricată... Toţi caută să-şi păstreze privilegiile şi 
să poată face ce voiesc cu supuşii lor. . . Nobilimea maghiară nu se 
teme de nimic, mai mult pe lume, decât de ceea ce i-ar putea micşora 
veniturile sau i-ar mărgini privilegiile pe care şi le întinde, cu drept 
sau fără drept, atât de departe cât poate, ca să-şi exploateze cât mai 
mult pe iobagii supuşi ei. Iobagul este un fel de rob al Domnului său; 
n’are niciun mijloc de susţinere; trebue să slujească mult ori puţin, 
după bunul plac al stăpânului, cum şi unde vrea acesta. .. De aceea, 
sate întregi sunt pe cale să emigreze în Moldova ». Cum să nu emigreze 
bieţii iobagi, dacă erau siliţi să muncească pentru proprietar, «în fie¬ 
care săptămână 4 zile cu palmele, sau 3 zile cu vitele lor ». 

Urmarea acestei stări nesuferite a fost o nouă răscoală (1784) care 
a cuprins toată partea apuseană a Transilvaniei. In fruntea răsculaţilor 
era tot un ţăran, Ursu Nicola-Horia. Dar cu toate că însuşi împăratul 
recunoscuse dreptatea celor asupriţi, armata a luat tot partea privile¬ 
giaţilor 1 Horia Ursu a fost prins şi frânt pe roată la Alba lulia, după 
ce au fost aduşi la faţa locului de schingiuire martori din toate satele 
româneşti, ca să povestească şi celor de acasă, chinurile martirului şi 
astfel să înfricoşeze gloatele.... 

Insă nici după asta, lucrurile nu s’au îndreptat. In secolul următor 
o mărturiseşte fără înconjur, chiar un ungur, a cărui autoritate nu 
poate fi pusă la îndoială de nimeni, de oarece făcea parte din guvernul 
revoluţionar al lui Kossuth. Ca om cinstit, Bartolomeu Szemere spune 
despre Români următoarele: 

<( Nu e popor a cărui soartă tristă s'ar putea asemăna cu a celui 
românesc... Constrâns de cârmuirea austriacă la unire cu Roma, prin 
toate mijloacele ce se pot închipui ale apăsării morale, ale puterii ar¬ 
mate, bisericile li s’au închis; pruncii le-au rămas nebotezaţi, perechile 
căsătorite — fără binecuvântare, iar morţii neînmormântaţi... Ei nu 
s’au putut afirma şi nu s’au putut desvolta în nicio direcţie, potrivit 
cu firea lor, ci au stat ca un minunat copac viu, bogat în frunze, dar 
nicio floare n’a putut înmuguri şi nici rod n’a putut străluci în cren¬ 
gile lui întunecate... ». 

De aceea, la 1848, isbucneşte o altă revoluţie, sub conducerea lui 
Avram lancu, numit « regele munţilor». Răsculaţii se organizară în 
chip de legiuni, comandate de prefecţi şi tribuni (un răsunet depărtat 
din vieaţa Daciei lui Traian). Insă armata aceasta, bizuită mai mult 
pe puterea munţilor decât pe a armelor, pe care nu le avea, a fost 
înfrântă, iar nemeşii unguri au putut continua în voe asuprirea elemen¬ 
tului românesc — măcar că Ungaria nu mai exista de câteva secole. 

Prigonirea administrativă, religioasă, şcolară şi economică a devenit 
din ce în ce mai aprigă, până în pragul secolului de faţă. După dure¬ 
roasele mărturisiri ale unui liberal ca Szemere, ne-a fost dat să auzim 
din partea baronului Desider Banffy (fost prim ministru al Ungariei) 
declaraţii ca acestea, făcute în parlamentul din Budapesta: « Politica 
mea şovinistă este tendinţa puternică şi nestăpânită spre un scop, şi 
atingerea acestui scop cu orice preţ: Clădirea unui stat unguresc cu o 
singură limbă » 

Iar rezultatul acestei nemiloase prigoniri a început să se simtă sub 
forma emigrării. Peste 200.000 de ţărani români şi-au luat lumea în 
cap, împrăştiindu-se în America. (De aci şi numele de «Irlandezii Un¬ 
gariei »). 

Inteţirea prigoanei în contra poporului românesc din Transilvania 
şi Ungaria a fost ajutată şi de o altă împrejurare. Ua 1848, revoluţio¬ 
narii Români, tot aşteptând împlinirea făgăduinţelor lui losef al Il-lea, 
rămăseseră credincioşi împăratlui Austriei şi luaseră armele contra Un¬ 
gurilor. Dar, la 1866, când Austria a fost frântă de Bismark, Ungurii 
ridicară iarăşi capul; au silit Viena la 1867, să împartă prin « Ausgleich » 
stăpânirea monarhiei cu Buda-Pesta. Astfel, s’a născut monarhia bice¬ 
fală Austro-Ungaria, iar Maghiarii au izbutit să învie pentru câteva 
decenii regatul desfiinţat la 1526 de Turci, De data asta, au cercat 
<( cu orice preţ » să transforme jumătatea răsăriteană a monarhiei în- 
tr’un stat unitar cu o singură limbă, măcar că acest teritoriu era ocupat 
de o sumă de alte neamuri: Croaţi, Sârbi, Slovaci, Ruteni, Şvabi, Saşi 
şi Români. Aceşti din urmă fiind cei mai numeroşi şi având alături 
regatul românesc, înfloritor sub cârmuirea lui Carol I, numit de supuşii 
săi Carol cel înţelept, era firesc ca loviturile Ungurilor să cadă mai ales 
asupra Românilor. 

Fatalităţile geografice devin însă cu timpul fatalităţi istorice, fiindcă 
istoria este «geografie în mişcare» (Herder). După căderea monarhiei 
Habsburgilor (ultimul suveran «apostolic» în Europa), toate neamu¬ 
rile mai sus înşirate şi-au dobândit libertatea. 

Ungaria a putut deveni şi ea independentă, rămânând însă numai 
în spaţiul său etnic, adică în stepa unde poposiseră triburile nomade 
ale lui Arpad la venirea lor în Europa. S’a împlinit aşa dar, încă odată, 
cuvântul lui Herder, iar un om de ştiinţă, istoricul Francisc Eckhardt, 
profesor la Universitatea din Budapesta, cu obiectivitatea cercetăto- 


* Meine schauvinistische Politik ist ein unwiderstehlich starkes Streben 
nach einem Ziele und das Erreichen dieses Zieles um ieden Preis; der Aufbau 
des einheitlichen ungarischen Staates {Fesier Lloyd, 7 Mai 1908). 

rului nepărtinitor, într’o lucrare din 1934, asupra istoriei ungureşti, a 
recunoscut că «descălicătorii lui Arpad n’au poptdat întreaga Ungarie 
de odinioară, ci regiunea locuită de ei este aproape aceeaşi cu pământul, 
la care au fost reduse graniţile Ungariei, cu o mie de ani mai târziu, 
prin cuprinsul tratatului dela Trianon ». Observarea geografică şi an- 
tropogeografică este exactă, dar istoricul putea să lase cu totul neamin¬ 
tit tratatul dela Trianon, deoarece înainte de armistiţiul care pusese 
capăt războiului mondial, şi deci cu mult înainte de tratatele dela Ver- 
sailles (Trianon), însuşi guvernul unguresc din Budapesta acceptase 
despărţirea Românilor de Ungaria, recunoscând încă dela 27 Octomvrie 
1918 «Consiliul Naţional Român » ca singurul organ reprezentativ al 
întregului neam românesc, din fosta monarhie austro-tmgară. Comimi- 
carea ministrului de războiu al Ungariei sima aşa: 

«Aduc la cunoştinţa ofiţerilor, subofiţerilor şi oamenilor de trupă 
români, că jurămânhd lor va fi primit de Consiliul Naţional Român ». 

In urma acestui comunicat oficial, 26 de comitate (judeţe) locuite 
de Români, ieşiră în chip automat de sub autoritatea Statului ungu¬ 
resc, rămas în spaţiul său geografic şi etnic—câmpia panonică, cum 
foarte drept observa profesorul de istorie din Capitala Ungaiiei (după 
16 ani dela împlinirea acelui eveniment). Iar reprezentanţii Românilor, 
în marea adunare dela Alba lulia (peste 100.000), au decis unirea cu 
regatul României. 

Insă istoria are uneori grijă să şi verifice sentinţele sale. Aci s’au 
făcut chiar două verificări, la care nimeni nu s’ar fi gândit. 

Una: sub regimul comunist al lui Bela Kun, Ungaria, ca şi cum s’ar 
fi răsgândit, a pornit din nou lupta în contra României, măcar că tre¬ 
cuse mai mult de o jumătate de an dela încheierea armistiţiului care 
termiase războiul mondial. Fie că dictatorul comunist se gândise 
numai la lăţirea comunismului (el a şi isprăvit cariera sa în Rusia sovie¬ 
tică) fie că dorise glorie militară, ca să-şi consolideze situaţia pohtică, 
e destul că rezultatul războiului din vara anului 1919 s’a întors cu 
totul împotriva Ungariei. Trupele ei au fost învinse şi chiar capitala 
Budapesta a fost ocupată de armata română. Aşa că tratatul dela 
Trianon n’a făcut decât să verifice şi să consfinţească pentru a doua 
oară ceea ce fusese hber consimţit de guvernul unguresc, înainte de 
guvernarea lui Bela Kun şi înainte chiar de încheierea armistiţiului 
general, prin care se isprăvise războiul mondial. 

S’a recunoscut aşa dar, în urma acestui neaşteptat duel ungaro- 
român, ceea ce fusese împlinit în faptă: deslipirea pentru totdeauna a 
Transilvaniei şi a tuturor Românilor (din Banat, Crişana şi Maramureş) 
de silnica legătură cu Ungaria. Cu armele în mână, veniseră Maghiarii 

asupra Transilvaniei, tot cu armele au fost respinşi în stepă. Şi se cuvine 
să amintim că la această luptă pentru liberarea pământului Daciei 
au luat parte, pe lângă armata regatului român, chiar Românii din 
Transilvania, Banat, Crişana, Maramureş, Basarabia şi Bucovina. 
(Ca o simbolică potrivire a soartei, s’a nimerit că însuşi comandantul 
care a frânt mai întâiu ofensiva trupelor ungureşti la Tisa, a fost un 
Român transilvănean). 

A doua verificare neaşteptată: fiindcă cei adunaţi pentru tratativele 
din Versailles nu voiau să ţină seama de obligaţiile care fuseseră semnate 
la intrarea României în războiu, reprezentantul României, ca pro¬ 
testare, s’a retras dela conferinţa de pace. Aşa că hotarul definitiv 
dintre Ungaria şi România a fost fixat fără_participarea României, 
după chibzuinţă unor experţi străini, pe temeiul Statisticei şi a Hăr- 
ţilor etn ografice. Prin urmare, ca un fel de lux de justiţie. României 
i s’a irnpus o gran iţă corectată de arbitri, singura graniţă corectată^ 
între t oate cele ce s'au stabilit _prin ^acea dela VersaîUes. 

Istoria are unele reveniri {ricorsi cum spunea odinioară Vico). Faptele 
au uneori o neaşteptată simetrie, ca un soiu de leit-motiv care se repetă. 
Marea Adunare dela Alba lulia, unde s’a hotărît unirea tuturor Româ¬ 
nilor într’un singur regat, era ca un fel de răsunet al adunării dela 
Blaj, în centrul Transilvaniei, care ceruse încă dela 1848, prin glasul 
celor 40.000 de reprezentanţi ai poporului român, ştergerea nedreptă¬ 
ţilor din trecut. Tot aşa, încoronarea Regelui României la Alba luHa 
a fost, după 323 de ani, repetarea solemnă a încoronării în acelaşi loc 
a lui Mihai '^'^iteazul, cel dintâiu restaurator al Daciei Traiane. 

Summa: lungul asediu pe care l-a făcut din spre Apus, cetăţii car¬ 
patice, cel dintâiu neam asiatic aşezat în vecinătatea Românilor, s’a 
terminat. Asasinarea lui Mihai Viteazul chiar în Mijlocul Transilvaniei, 
lângă dacicul oraş Turda (Tun-dava); frângerea pe roată a lui Horia 
Ursu la Alba lulia; martiriul lui Avram lancu şi nenumăratele sufe¬ 
rinţe ale poporului român şi-au aflat răsplata. S’au împlinit astfel 
cuvintele ducelui român Menumorout, spuse la prima întâlnire cu 
Maghiarii: « cât vom trăi, pământtd nostru nu -1 dăm » fterram autem... 
nullatemus concedimus nobis viventibus). 

Socoteala aceasta priveşte în deosebi pe Români. Ea are însă şi 
un aspect european: după cum bătălia dela Monaci (1526) lichidase 
« regatul apostolic », războiul mondial (1914—1918), desfiinţând Austro- 
Ungaria, a lichidat ultimul Stat feudal din Europa. S’a înlăturat astfel, 
pentru totdeauna, nu numai titulatura clericală «apostolic», dar şi 
un paradox geografic: pretenţia neamului nomad al Maghiarilor, aşe¬ 
zaţi în secolul al IX-lea, pe stepa dintre Alpi şi Carpaţi, de a stăpâni 

ţările muntoase dimprejur, cu populaţie de altă rasă, de altă limbă 
şi cu alte tradiţii culturale. 

''In contra regulei istorice care arată că Statele stăpâne pe mimţi 
sau podişuri caută de obiceiu să se întindă şi peste câmpiile dela poale, 
aci nomazii câmpiei cercaseră să cucerească şi munţii dimprejur, o 
inversiune pe care experienţa istorică a omenirii n’o cunoaşte nicăieri 

* 

Al doilea neam nomad, care a poposit lângă hotarele vechii Dacii, 
a fost al Tătarilor. Această spiţă mongolică, după un asalt furtimatec, 
ca şi al Maghiarilor, a tăbărît în stepa de lângă Marea Neagră. Pră- 
dăciunile au durat până în secolul al XVIII-lea, mai mult decât în 
ori ce parte a Europei. La 1758, hoardele tătăreşti năvăleau încă până 
în mimţii dela răsăritul Transilvaniei (Vrancea). Pagubele materiale 
au fost imense. Tătarii ajxmsesera a fi socotiţi de poporul român, ală¬ 
turi de roiurile lăcustelor, de holeră şi de ciumă, ca un fenomen periodic, 
un fel de calamitate inevitabilă impusă de natură. Totuşi, hpsa de 
proz elitism a acestor nomazi, convertiţi la religia lui Mohamed, a făcut 
ca vecinătatea lor să fie suportată mai uşor decât a Maghiarilor. Aceştia 
din urmă, nu numai în timpul când erau catolici, dar chiar după ce unii 
au trecut la calvinism, ori la unitarism, au continuat cu pornirea lor 
de a-şi aservi pe Românii, fie prin confesiune, fie prin Umbă sau 
osândindu-i la o vecinică iobăgie. 

Asediul tătăresc, pe latura de răsărit a cetăţii carpatice, după ce 
a durat vreo cinci secole, s’a terminat şi el în secolul trecut. 

* 

In sfârşit, al treilea element etnic, cu im rezultat şi mai mare în 
vieaţa poporului român (şi chiar a Europei întregi) a fost al Turcilor. 
Istoria lor e mai cunoscută decât a Ungurilor şi a Tătarilor. Venind 
din spre Asia Mică, la puţin timp după Tătari, ei pătrund în peninsula 
Balcanică, cuprind Constantinopole şi-şi îndrepaptă ochii spre mijlocul 
Europei. Ciclonul turcesc a ţinut câteva secole şi s’a potolit abia după 
asediul Vienei. 

Aci ne interesează în deosebi asaltul pe care l-au dat şi ei cetăţii 
carpatice. In două cuvinte, lucrul s’a petrecut aşa: 


1 Cât de firească e legătura Maghiarilor cu stepa se poate constata şi din 
faptul că profesorul Ladislaus Tapay-Szabo, apreciind desvoltarea Mongoliei 
şi a Manciuriei în timpurile din urmă, a făcut propunerea ca neamul său să 
se întoarcă în Asia (Univ., 23.XI.1935). 

Mai întâiu, Otomanii au cucerit toată peninsula Balcanică. Grecii, 
Bulgarii, Sârbii şi Albanezii ajung rând pe rând supuşii Sultanului. 
Graniţele ţărilor creştine au fost şterse toate şi steagurile semilimei 
se înfig pe malul drept al Dunării de jos. Aci însă armatele turceşti 
întâlnesc cea dintâiu rezistenţă durabilă, întrupată în patru persona¬ 
lităţi istorice: 

Mircea cel Bătrân (1386—1418). Mai întâi, el ia parte la cruciada 
europeană, care adusese în faţa Turcilor ostaşi creştini tocmai din fundul 
Europei. Insă armata cruciaţilor a fost frântă pe malul drept al Dunării 



Fig. 25. — Ducatul Făgăraşului (i), al Amlaşului (2) şi posesiunile 
Domnilor moldoveni (3) 


(Nicopole). Deşi rămas singur, Mircea a continuat să-şi apere ţara în 
tot timpul lungii sale domnii, purtând cinci campanii. La Rovine, a 
izbutit să frângă armata Turcilor, condusă de însuşi sultanul Baiazid 
Ilderim (Fulgerul).' Se joate deci spune că, la sfârşitul secolului al 
XlV-lea şi la începutul secolului al XV-lea, digul aşezat în faţa isla¬ 
mismului au fost Românii.' Domnul Ţării Româneşti, stăpân la început 
pe amândouă malurile Dunării, până la Marea Neagră, şi pe toată 
peninsula dintre Dunăre şi Mare (numită Dobrogea), reprezintă o 
putere considerabilă, mai ales că se sprijinea pe Carpaţi, stăpânind 
şi în Transilvania Ducatul Făgăraşului şi al Amlaşului 

Posesiunile lui Mircea în Transilvania (după schiţa de hartă a d-lui prof. 
P. P. Panaitescu). 

Pe când armatele din Apusul Europei, îmbrăcate în fier, erau mici, 
din cauza scumpetii armelor, armata lui Mircea, rezemată pe cavalerie 
uşoară, era tocmai ce se potrivea, ca să facă faţă Turcilor^ 

Rolul Domnului Român l-au preţuit cbiar cronicarii turci, mărtu¬ 
risind că Mircea a fost cel mai viteaz şi cel mai ager dintre adversarii 
Otomanilor (princeps inter christianos fortissimus et acerrimus) Sârbii, 
Bulgarii, Byzantinii şi Italienii l-au încărcat de asemenea cu laude. 

A doua personalitate însemnată pentru lupta contra Turcilor e 
loan Corvin de Huniade. După moartea lui Mircea, el a reprezentat 
rezistenţa creştinilor. Măcar că era Român, dar meritele sale militare 
şi politice erau atât de vădite, încât din Ban al Banatului, ajunge 
Voevod al Transilvaniei, apoi Regent al Ungariei. In zece campanii, 
frânge armatele turceşti, fiind biruit numai de două ori. Ciuma îl răpune 
pe când apăra Belgradul. 

Remimele lui Corvin crescuse în aşa măsură, că Ungurii au ales 
pe fiul său Matei, ca rege al Ungariei, cu toată aversiunea pe care o sim¬ 
ţeau faţă de fanulia streinului *. Până şi Sultanul Mobamed, cu toată 
duşmănia în contra creştinilor, a recunoscut că un astfel de om «de 
când e lumea n’a stat sub _porunca altuia », iar învăţatul Papă Pius 
II ( Aeneas Silvius Piccolomini) a scris despre eroul creştinătăţii că el, 
Corvin, « n’a sporit atâta faima Un guri lor, cât o spori se pe a Româ- 
nil or, din coaps ele cărora s’a născut k 

Docul său de naştere fiind chiar în ţinutul carpatic, tmde se înălţase 
odinioară capitala Daciei, la moarte a hotărît să fie înmormântat la 
Alba lulia, în ţărâna patriei sale. 

A treia personalitate, cu un nume încă şi mai răsimător, a fost 
Ştefan cel Mare (1457—1504). Aproape o jumătate de secol, a stat în 
calea Turcilor. A purtat nu mai puţin de 40 războaie;' a fost învins 
numai de două ori, măcar că era lovit nu numai de Turci şi de Tătari, 
dar şi de Poloni şi de Ungiui, din spate. Biruinţele sale asupra Turcilor 
au avut atâta răsunet în Europa, încât Papa Sixtus IV l-a numit 
« atlet al creştinătăţii », mărturisindu-i că numele lui e în gura tuturor ®. 


Leunclavius, Hisioria musulmana, Turcorum de monumentis eorum 
exscripta, 1591, col. 418. 

• Ulrich Cilley, omul de încredere al lui Ladislaus al V-lea, scriind lui Bran- 
covici mărturiseşte că « ar vrea să ucidă pe copiii lui loan Huniade, pentru a 
stârpi rasa acestor câini de Valahi » {Fessler IV, p. 847). Unul dintre fiii lui Corvin 
a şi fost ucis. 

• Res tuae contra infideles Turcas communes hostes sapienter et fortiter 
gestae tantum claritatis tuo nomini addiderunt ut in ore omnium sis et con- 
sensu plurimum lauderis. (Romae XX Marţii MCCUXXVT, Anno V). 

Ca şi Mircea, Ştefan era stăpân dela Marea Neagră până la Apus de 
^rpaţii răsăriteni, având peste munţi tot ţinutul până la confluenţa 
Someşe lor. unde a înfiinţat chiar o episcopie (la Vad) pentru neamul 
românesc din Transilvania. Ce însemna Domnul român pentru epoca 
sa se poate judeca mai bine din cuvintele acelora cu care încrucişase 
spada. Cronicarul polon Matia de Miechov, îl înălţa în slavă; « O Şte¬ 
fane, bărbat minunat şi victorios, care singur dintre toţi principii 
veacului nostru putuşi câştiga o biruinţă atât de strălucită împotriva 



Fig. 26.—I,ocul luptelor mai însemnate 


Turcilor »De altfel, titlul de « cel Mare » i-a fost dat de un suveran 
contimporan: Stephanus iile Magnus 

Peste un secol se arată a patra mare personalitate, Mihai Viteazul 
(1593—1601). Situaţia neamtilui românesc era acum şi mai grea. Des¬ 
fiinţând Ungaria (1526), Turcii ajunseseră cu hotarul lor aproape de 
porţile Vienei. lânia Dunării de jos n’o trecuseră încă deplin. Mihai 
al V-lea, reluând ideea cruciadei contra păgânilor, bate de mai multe 
ori pe Turci, se măsoară cu însuşi Vizirul Sinan-Paşa care pusese în 
mijlocul oştirii sale, chiar steagul cel verde al Profetului, şi-l frânge 

^ E vorba de cea dela Racova sau Podul înalt. 

® Scrisoarea Regelui Sigismund (Hurmuzaclii, supl. II, p. 22 la I. Ursu, 
Ştefan cel Mare, 1925). 

(la Călugăreni). Dar iiindcă uşuratecul principe al Transilvaniei, deşi 
supus Turcilor, umbla cu gânduri de prioritate, ba chiar voia să ră¬ 
stoarne pe Mihai, acesta trece repede mimţii, bate armata lui Sigis- 
mund Bathory şi cuprinde pe seama sa Transilvania. Apoi, pentru a-şi 
asigura spatele, e silit să cuprindă şi Moldova, tmde Polonii (care co¬ 
chetau cu Turcii) ajutaseră să capete tronul o creatură a lor. Astfel, 
împins de nevoile militare ale cruciadei, viteazul Domn se văzu stăpân 
peste toată Dacia Traiană. Izbutise în câteva campanii fulgerătoare. 



să reconstitue puterea politică a neamului său, dând Statului românesc 
centrul lui firesc. Transilvania. In 1600, el se încoronă la Alba lulia. 
Domn al tuturor Românilor. 

Cum era şi firesc, faima atâtor biruinţe şi lumina de meteor a ma¬ 
relui ostaş a sguduit sufletul tuturor ţărilor vecine. Domnul român de¬ 
veni subiect de epopeic pentru neamurile creştine din răsăritul Euro¬ 
pei iar Papa Clement al VlII-lea, lăudându -1 pentru uşurarea adusă 
creştinităţii, îl îndemna să treacă la catolicism (22 Aprilie 1600). Din 

1 Stavrinos, Les exploiis de Michel le Brave, p. 17—127 (recueil de poemes 
historiques, en grec vulgaire, relatif ă la Turquie et aux Principaut^s Danu- 
b iennes. Paris. ed. par Legrand). 

peninsula balcanică, unde era privit ca o minune, celebritatea lui trece 
în Italia şi ajunge până în Spania, unde e înfăţişat şi pe scenă (Lope 
de Vega), iar împăratul Rudolf de Habsburg îl asemăna cu un v al 
doilea Alexandru cel Mare », ba istoricul german Bisselius îl compara 
şi cu Arhanghelul Mihail 

Toţi se aşteptau acum la alungarea Turcilor din Europa. Misiona¬ 
rul Andrei Bobbi, un călugăr dominican, vedea în Mihai restauratorul 
imperiului roman de Răsărit, cu capitala în Constantinopole (25 Iimie 
1600). Din nenorocire, rivalităţile dintre creştini, slăbiciimea împăratu¬ 
lui Rudolf care se ocupa mai mult de astrologie decât de problema tur¬ 
cească, şi mai ales intrigile Ungurilor din Transilvania încurcară 
vieţa eroului. El fu asasinat. Mâna creştinilor puse capăt cruciadei 
contra Turcilor, iar mormântul martirului, aşezat chiar pe locul unde 
fusese asasinat, la Turda, în mijlocul Transilvaniei, a devenit un simbol 
istoric pentru întregul neam românesc. 

Jertfele însă cu cât stmt mai grele, cu atâta aduc rod mai însem¬ 
nat, fie cât de târziu. Rezultatul s’a văzut abia în secolul al XlX-lea. 
Cu toate suferinţele prin care trecuse neamul românesc, el a isbutit să 
ajungă la un rezultat vrednic de luat în seamă. Rândjpe rând pieriseră 
de pe harta Europei toate statele vecine: perise Bulgaria, pierise Serbia^ 
dispăruse Ungaria, ba şi regatul Poloniei, rivalul de odinioară al puterii 
moscovite. Totuşi, la 1800, pe ha rta Europei fiinţau — într’o situaţie 
fo arte gr ea, dar se chiamă că existau —încă două principate române, Mol¬ 
dova şi Mimtenia, având Domnii lor. Moştenirea lui Ştefan cel Mare 
41, a lui Mihai Viteazul politiceşte nu pierise cu totul. Dovadă că impulsul 
cel mai puternic pentru «Renaşterea română » a fost dat tocmai de 
«Istoria vieţii lui Mihai Viteazul» scrisă de un genial tânăr, mort la 33 de 
ani La i82q. Turcii părăsesc ultimele capete de pod pe malul stâng 
al Dimării, iar la 1878, când au fost definitiv alimgaţi din linia Dunării, 
ca o tainică potrivire a soartei şi un fel de simetrie a evenimentelor, s’a 
întâmplat că cel care a frânt rezistenţa armatei mahomedane la nord 
^e Balcani (Plevna) a fost tocmai Domnul României, Carol I, coman¬ 
dant nu numai al armatei române, dar şi al celei ruseşti. Prin acest fapt 
de arme, a fost liberată şi faţada de miazăzi a Statului român. El a adus 
depărtarea celui de al treilea element asiatic. Turcii. 

Ca o logică latentă a faptelor, putem observa că cele trei forţe asia¬ 
tice, care asediaseră atâtea secole cetatea carpatică, au căzut politi¬ 
ceşte, chiar în ordinea venirei lor în Europa: 

loannis Bisselii, Aeiaiis nostrae gesiorum eminentium medalia historica, 
per aliquod septennia digesta. Ambergae apud loannem Burger anno DDCLXXV. 

* N. Bălcescu (f 1853). 

Cei dintâi sosiţi. Maghiarii, au căzut în 1526, când Ungaria a dispărut 
de pe harta Europei. 

Al doilea element exotic. Tătarii, cu toată faima « hordei de aur », 
au căzut şi ei, dar mai târziu. Ultimul lor chanat piere de pe hartă, la 
sfârşitul secolului al XVIII-lea. 

In sfârşit, la 1878, s’au retras şi Turcii din Basinul Dunării de jos. 

Cetatea carpatică a ajuns astfel liberă, iar în 1918, după războiul 
mondial, statul legat de Carpaţi şi-a regăsit pentru a treia oară centrul 
■său geometric. Transilvania. Regele Ferdinand s’a putut încorona la 
Alba-Iulia, unde se încoronase cu trei secole mai înainte !Mihai Vitea¬ 
zul. Cu alte cuvinte, factorul geografic şi etnografic au dovedit încă 
odată puterea lor, potrivit vorbei lui Herder că «istoria nu-i decât 
geografie în mişcare ». 

De altfel, cât de firească a fost unirea tuturor Românilor într’un 
singur stat se poate vedea şi din următoarele: 

1. Xu numai Românii, dar şi străinii (chiar unii duşmani ai popo¬ 
rului român) au preconizat reîntregirea Daciei, înainte de a se fi ivit 
■« principiul naţionalităţilor». Pe lângă o seamă de Domni români 
(Şerban Cantacuzino, Constantin Brâncoveanu, Vasile Lupu, Gheor- 
ghe Duca) chiar şi câţiva principi unguri (Gavriil Bathory, Gavriil 
Bethlen şi Gheorghe Rakoczy al Il-lea) au fost preocupaţi de ideea în¬ 
tregirii Daciei, ca ceva logic şi necesar. Acelaş gând mijise şi în mintea 
•ţarinei Eacterina şi a lui losif al Il-lea. 

2. Mai mult: înainte de a fi prommţat cineva cuvântul autodeter¬ 
minare, unii publicişti străini au prorocit tmirea tuturor Românilor în¬ 
tr’un singur Stat. La 1875, Gambetta, preocupat de atitudinea Rusiei, 
scria următoarele: « Concep pentru răsăritul Europei o remaniere a ho¬ 
tarelor, care să înlesnească unirea tuturor Românilor în Regatul Ro¬ 
mâniei. Prin toţi Românii, eu înţeleg pe cei din Bucovina, Ungaria 
(Transilvania) şi chiar din Serbia şi Macedonia 

Şi mai semnificativă este mărturisirea unui scriitor sas (Daniel Roth) 
care, tipărind la 1848 o broşură, preconizează o monarhie daco-română, 
arătând că unirea Moldovei şi a Munteniei n’ar putea dura decât prin 
alipire cu Transilvania. Iar Saşilor, zicea el, o astfel de acţiune le-ar 
fi binevenită, «dorind să trăiască mai bucuros într'o unire cu Românii 
toleranţi, decât cu Ungurii cei crânceni ». 

3. Până şi cartografii prevedeau acelaş lucru. Acuma o jumătate 
de secol, în textul ce însoţeşte atlasul lui F. Schrader, găsim acest 
comentariu caracteristic: « România este o ţară al cărui centru, numit 


^ Paul Deschauel, Gambetta, Paris, 1929, p. 129. 

centru geografic, după analogia cu centrul de gravitate, cade înafară 
de teritoriul la care au mărginit-o până aci, evenimentele istorice; cu 
alte cuvinte. România, aşa cum e azi, face impresia unei ţări al cărui 
echilibru este instabil» (1891). 

Aşa dar, fatabtăţile geografice, etnografice şi istorice împingeau 
deopotrivă la întregirea statului român, până va cuprinde la un loc 
tot pământul locuit de Români. Cât de firesc era acest lucru se poate 
constata şi din mărturisirea unui învăţat sas. Un eminent geograf, 
adânc cunoscător al pământului şi al poporului din Carpaţi, mărturi¬ 
seşte că neamul românesc, măcar că a trăit despărţit prin hotare nefi¬ 
reşti, el totuşi «înfăţişează mai puţine deosebiri decât orice alt neam 
din Europa, ca port, limbă, ca fel de a cugeta, şi de a trăi ». ^ 

încheind acum acest capitol de verificare istorică a celor spuse în 
capitolele precedente, se impune dela sine următoarea concluzie: 

a) Cetatea carpatică, fiind « bastionul » cel mai înaintat al Europei 
în faţa lumii asiatice, trebuia atât prin condiţiile fizice, cât şi prin aşe¬ 
zarea ei, să dea naştere unui « popor de margine » (Randvolk) 

b) Acest popor marginal a rezistat din antichitate şi până azi tuturor 
năvălirilor din stepele vecine şi a isbutit de trei ori în cursul secolelor 
să-şi reconstitue rmitatea sa poUtică. Fără Carpaţi, n’ar fi existat un 
neam şi un stat românesc, iar lumea slava s’ar fi întins până în Alpi, 
în deplină continuitate etnică şi politică, după cum doresc panslaviştii. 

cj Ca rezultat al acestei lungi rezistenţe. România formează azi o 
individualitate etnică şi poUtică, dar e înconjurată din toate părţile de 
elemente slavo-mongole. Statul român continuă deci, prin forţa lucruri¬ 
lor, rolul de «bastion » în faţa istmului ponto-baltic, de unde începe 
spre răsărit cel mai mare stat continental al planetei, repubbca-sovie- 
tică sau ceea ce numeşte un învăţat german «Siberia Mare» (Gross- 
Sihirien). 


^ H. Wachner, Europa (Sonderdruck aus Andre-Herderich-Sieger, Geo- 
graphie des Welthandels, Wien, 1926, p. 424). 

* Zeitschrift fur Geopolitik, 1938, p. 634. S. Mehedinţi, Der Zusammenhang 
der rumănischen Landschaft mit dem rumănischen Volke, (Sammlung von Vor- 
trâgen die im Romanischen Seminar der Friedrich Wilhelms-Universitat zu 
Berlin gehalten wurden), Jena u. Leipzig, 1936, p. 4. 

Pământul este casa de educare a 
genului omenesc 


C. Ritter 

Alături de civilizaţie (tehnica ma¬ 
terială), omenirea trăieşte mai ales prin 
valorile spirituale care constituesc cul¬ 
tura 


Arătând locul pe care îl ocupă Transilvania în vieaţa poporului şi 
a Statului român, am ţinut socoteală şi de unii factori sufleteşti, ca 
temeiu al rezistenţei seculare a Românilor. 

Nu cumva privirea noastră a fost părtinitoare în latura aceasta? 

Ne dăm seama că orice caracterizare etnografică e grea. Chiar învă¬ 
ţaţii cei mai obiectivi pot luneca uneori. Când a isbucnit războiul mon¬ 
dial, savanţii celor două grupări de state au intrat şi ei în conflict. Oa¬ 
meni de ştiinţă, deprinşi până atunci să discute cu nepărtinire în con¬ 
grese internaţionale, deodată au început să facă o sumă de afirmări 
cu totul subiective. Unii, de pildă, negau cultura Germanilor (ca şi 
cum Goethe, Kant, Beethoven şi alţi corifei ai spiritului ar fi perit din 
amintirea omenirii); alţii înfăţişau pe Francezi ca un popor isprăvit, 
pe Englezi ca închinaţi exclusiv materiei, iar pe Itaheni ca lipsiţi de 
virtuţi militare etc. etc. 

Astfel de caracterizări pripite pot fi atât de aproximative, încât ca 
să depărteze cu totul de realitate. Din contra, o caracterizare cu adevă¬ 
rat ştiinţifică cere numai decât o foarte atentă analiză. Metoda etno¬ 
grafilor ne impune să ţinem seama de un vast complex de fapte: 
■de civilizaţia poporului respectiv (locuinţă, îmbrăcăminte, nutriment, 
mijloace de circulaţie şi toată tehnica materială, prin care acel popor 
s’a legat de mediul său geografic — ba încă şi de particularităţile 

somatice şi dispoziţiile organice, căpătate în această muncă de necontenită 
adaptare locală). Apoi trebue să ţinem seama şi de cultura, adică de suma 
tuturor creaţiilor intelectuale prin care poporul de care e vorba a căutat 
să se pună în armonie nu numai cu universul fizic, dar şi cu cel psicbic 
(ştiinţa, arta, etica). Iar o astfel de analiză e vădit lucru că nu poate fi 
împlinită de oricine şi oricând. I se cere celui care o încearcă o foarte 
largă experienţă (întemeiată pe o intuiţie directă a gloatei etnice de 
studiat), precum şi o reală nepărtinire (ca a lui Nansen, Amundsen şi 
Rasmussen, când au descris vieaţa Eskimoşilor). Din contra, caracte¬ 
rizările globale, scoase numai din cărţi, sunt mai totdeauna superficiale, 
iar uneori de-a-dreptul caricaturale, când se amestecă şi interese de or¬ 
din politic, prejudecăţi sociale şi alte cauze de eroare. 

De aceea, pentru a ne apropia cât mai mult de adevăr, vom ţine 
seamă întâi de toate de mărturii neutrale. începem cu cele mai vechi. 

In antichitate, neamul din Carpaţi ajunsese vestit prin aceste însu¬ 
şiri: prin statornicie (montibus inhaerent) prin credinţa în nemurire 
(Herodot întrebuinţează epitetul «nemuritori'») şi prin idealism. Doc¬ 
trina lui Zamolxe afirma primatul sufletului: numai cine are sufletul 
sănătos poate păstra şi sănătatea corpului. Ca urmare a acestui principiu, 
admirat şi de înţeleptul pedagog Socrate, şi a credinţei în nemurire. 
Dacii mergeau la război cu cel mai mare curaj (ad mortem paratissimi). 
După lupta dela Tapae, împăratul Traian a trebuit să dea şi cămăşile 
lui ca să ajtmgă pansamente pentru numărul mare al legionarilor 
răniţi. Mai târziu, alt împărat, Julian Apostatul socotea pe Daci ca 
cei mai viteji ostaşi... Departe de a se asemăna cu barbarii, ei erau 
consideraţi ca foarte apropiaţi de Eleni şi de Romani, în latura sufle¬ 
tească 

Cu toate că aprecierile acestea superlative durează timp de o mie 
de ani (dela Herodot până la Jordanes) şi cu toate că vin din partea 
străinilor: Greci, Romani, Goţi etc., metoda etnografică ne impune 
întrebarea: nu cumva e la mijloc şi o exagerare? Din întâmplare, veri¬ 
ficarea mărturiilor vechi se poate face şi azi, măcar în parte. Avem la 
îndemână documente pe cari nimeni nu le poate contesta. Columna 
lui Traian este şi azi în fiinţă, iar din cercetarea acestei cronici săpată 
în piatră, rezultă că frângerea poporului dac a fost în adevăr o tragedie 
fără pereche în antichitate. 

Căderea Troiei, o poveste frumoasă. Ruinarea Catarginei (descrisă 
de Polybiu, care era de faţă), o ruşine, din cauza laşităţii acelui oraş de 


1 Omnibus barbaris, Getae sapientiores semper extiterunt Graecisque pene 
consimiles (Jordanes, De Getarum sive Gothorum origine et rebus gestis, V, 40). 

negustori egoişti. Asediul însă şi arderea Sarmisegetuzei, o tragedie reală, 
fără seamăn în toată istoria antică. Când legiunile romane pătrund 
până în munţii unde erau cetăţile cele mai tari ale Dacilor, apărate 
nu numai de ostaşi, dar şi de femeile lor, Decebal şi generalii săi îşi dau 
singuri moartea, spre a nu cădea în mâinile învingătorului. Iar Dacii 
liberi, din regirmile necuprinse de Romani, au continuat să dea lovituri 
imperiului, până ce Aurelian a părăsit Dacia. Abia urmaşul său, Probus, 
ajunge la împăcare cu neamul dacic (omnes geticos populos in amicitiam 
recepit). 

Cu astfel de însuşiri nu e aşa dar de mirare că cetatea carpatică 
şi-a păstrat individualitatea ei în tot cursul istoriei antice. 

Şi în Evul Mediu, latura sufletească a jucat un mare rol în păstrarea 
neamului din Carpaţi. Pe lângă uşurinţa de a merge la moarte (appetitus 
morţiş), doctrina lui Zamobce cu privire la primatul sufletului a mai 
avut şi o altă urmare: o parte dintre Daci duceau o vieaţă foarte fru¬ 
gală (capnobaţii) înclinată spre ascetism, un fenomen necunoscut în 
ţările Mediteranei şi, cu atât mai puţin la barbarii din Nordul Europei. 
Astfel, poporul din Carpaţi s’a aflat mai pregătit decât altele pentru 
primirea Evangheliei. Am putea spune că Dacii erau « aproape creştini 
înainte de creştinism *. Noua învăţătură s’a răspândit aci mai lesne, iar 
când legiunile s’au retras (271 d. Chr.) pe lângă limba latină şi tradiţia 
juridică a Romanilor, a mai rămas ca sprijin al populaţiei din Carpaţi 
şi religia. Basilica, adică Tribunalul roman, a devenit «biserică» creş¬ 
tină; judecătorul (judex) a devenit «judeţ», cu înţelesul îndoit: şi 
judecător, şi împărţire administrativă etc. Am relevat mai sus (p. 46) 
această prefacere. Aci subliniem numai faptul că elementul sufletesc 
a fost şi el rm factor care a contribuit la închegarea şi consoUdarea 
neamului românesc. Iar lucrul acesta se poate vedea şi mai bine 
din anaUza folklorului, o fântână de informaţie nu se poate mai 
autentică. 

Deocamdată, ne mărginim a cita un singur document: mărturia 
itaUanului Ant. Bonfinius, istoricul Ungariei din epoca regelui Matei 
Corvin. «Dacă va socoti cineva bine năvălirile necontenite ale Sar- 
maţilor şi ale Goţilor, apoi revărsările Himilor, ale Vandalilor şi Gepi¬ 
zilor, ale Germanilor şi Longobarzilor, cum nu se va minuna foarte că 
s’au păstrat până acuma, între Daci sau Geţi, urmele Umbii latine? 
Astfel s’au luptat Românii, în cât par a se fi războit mai mult pentru 
păstrarea limbii decât pentru vieaţă ». 

Aşa dar, sufletul, adică limba latină, religia creştină, tradiţia romană 
şi creaţiunea folldorică (despre care va fi vorba îndată) au fost sprijinul 
cel mai tare’al neamului din Carpaţi în cea mai mare parte a evului 
mediu. 


S’a ivit apoi. Prima Renaştere (1400—1700). Pentru a explica 
rezistenţa Românilor faţă de întreitul asalt al Ungurilor, Tătarilor şi 
Turcilor, trebue să ţinem seama nu numai de faptele înşirate mai sus 
şi de psichologia poporului român, ci şi de o împrejurare specială, 
ivirea câtorva personalităţi în adevăr reprezentative: Mircea cel Bătrân, 
urmaşul Marelui Basarab, întemeetorul dinastiei din Muntenia, de loan 
Corvin, Ştefan cel Mare şi Mihai 'Viteazul. Un istoric foarte ager, cum 
a fost Burckbardt, a observat cu drept cuvânt că « un popor nu are în 
orice epocă tot ce-i trebue»; sunt timpuri cărora le lipsesc oamenii mari, şi 
sunt altele când oamenilor le lipseşte o epocă potrivită cu puterea şi 
talentele lor. Poporul român, fiind aşezat «în calea răutăţilor» a întâm¬ 
pinat mari greutăţi, dar a avut şi un noroc: s’a nimerit să aibă la înde¬ 
mână patru mari personalităţi, tocmai în timpul cel mai critic pentru 
el şi pentru Europa, adică în momentul expansiunii mahomedane. 
Insă a hotărît, nu numai spada, ci şi un alt factor: fondul sufletesc 
al vechii pietăţi a Dacilor, relevată de Strabo. 

In adevăr, e caracteristică pentru Romani cumpătarea după biruinţă 
şi resemnarea în timpuri grele. Cel mai vestit ostaş al neamului. Ştefan 
cel Mare, a sărbătorit toate biruinţele sale în chip steroetip; zidind o 
biserică după fiecare izbândă asupra duşmanilor, iar după luptă, porun¬ 
cind post şi rugăciune în toată ţara\ Oprea cu cea mai mare asprime 
să i se atribue lui victoria, măcar că lua parte în persoană la lovitura 
decisivă şi chiar moartea dintr’o rană i s’a tras. Relevăm această ati¬ 
tudine, fiindcă nu e numai o trăsătură individuală, ci e caracteristică 
pentru întregul neam carpatic; dovadă că Românii n’au făcut nicio 
expediţie de cucerire, ci numai războiu pentru apărarea pământului 
lor 

Tot aşa de caracteristic e faptul că Românii n’au cunoscut în ţara 
lor, niciun războiu confesional. Neutralitatea faţă de credinţele altora 


Din hotarele lui, Românul n’a eşit decât pentru a respinge invazia străină. 
Punctul cel mai depărtat atins de o armată românească, a fost Przemysl (pe 
San) într’o expediţie pentru a pedepsi călcarea graniţei de către Poloni, pe timpul 
lui Ştefan cel Mare; apoi Budapesta (1919) ca urmare a răsboiului început de 
Bela Kun. 

este exprimată prin zicătoarea populară; fiecare cu legea lui (adică cu 
religia lui). Atât de reală e toleranţa, încât chiar ereticii persecutaţi 
aiurea au fost primiţi în ţările româneşti, fără nicio condiţie. 

După ce Hus a fost osândit la moarte prin arderea pe rug, Husiţii 
din Ungaria şi Polonia au aflat scăparea în Moldova. Iar când regele 
polon Vladislav a cerut alungarea lor. Alexandru cel Bun (1400—1432) 
n’a dat urmare cererii, ci i-a lăsat în pace pe pribegi. 

Lucml acesta e cu atât mai impresionant, cu cât la Români biserica 
a ţinut loc chiar de lege civdă. După retragerea legiunilor romane, 
tradiţia juridică romană şi creştinismul arhaic al locuitorilor din Car- 
paţi au format un fel de constituţie nescrisă, care s’a numit mai târziu 
«legea românească, ori obiceiul pământului» sau jus valachicum în 
documente. Câtă valoare avea dreptul nescris, şi cât de intim era legat 
de credinţele reUgioase se poate vedea din acest fapt: când nici jude¬ 
cătorul (jude sau judeţ) ajutat de bătrânii satului («oameni buni şi 
bătrâni ») nici Domnul nu putea deslega un proces încurcat, atunci se 
făcea apel la ultima instanţă; autoritatea blestemului bisericesc, un 
act public, de o solemnitate care îngheţa sufletele. Iar procedura aceasta 
s’a păstrat până în secolul al XVII-lea. Pentru a termina socoteala 
unor bani publici, cei răspunzători au fost aduşi <1 înaintea adunării a 
toată ţara; preoţii, în sfinte odăjdii îmbrăcaţi şi cu făchile aprinse în 
mână, au făcut groaznic şi înfricoşat blestem, apoi au stins făchile, 
cum este legea 'jurământului ». Atât de mare era autoritatea şi deci auto¬ 
nomia «legii româneşti » încât Ungurii au luat măsuri ca « preoţii valahi 
să nu mai afurisească ». 

Am citat aceste fapte, să se vadă că rezistenţa atât de îndelungată 
a Românilor a avut un mare temei şi în coeziunea lor sufletească. Aceasta 
i-a apărat nu numai în epoca năvăHrhor barbarilor, dar şi faţă de încer¬ 
cările de prozelitism ale creştinilor de alte confesiuni. Jesuitul Antonio 
Possevino, cunoscător de aproape al împrejurărilor din Transilvania, 
a rămas uimit de îndărătnicia cu care Românii rămâneau « statornici 
în legea şi ritul lor ». Aceeaşi statornicie au arătat-o şi în apărarea 
hmbei. (Am amintit cuvântul lui Bonfinius, istoricul regelui Matei 
Corvin, care spusese: «Aşa s’au luptat Românii, încât pare că s’au 
războit mai mult pentru păstrarea limbii decât pentru vieaţă »). 

Faptele acestea arată lămurit că n’au fost numai condiţiile geo¬ 
grafice ale pământului, care exphcă continuitatea elementului etnic din 
Carpaţi, ci şi anume caractere sufleteşti ale poporului, în mijlocul unor 
împrejurări atât de grele. Unui învăţat german (Albrecht Wirth), 
neamul românesc îi face impresia unui izvor ca cele din Jura şi Karst 
care izbucnesc dintr’odată puternic de sub pământ, « ca să nu se mai 

ascundă niciodată ». Reînvierea politică la 1300, cu Marele Basarab, 
întemeietorul dinastiei Basarabilor şi biruitorul regelui Ungariei Carol 
Robert, dă în adevăr impresia de putere a unui izvor karstic. Dar 
comparaţia e potrivită numai pentru istoric, ca înşirare de docu¬ 
mente, nu şi din punct de vedere etnografic. Un popor nu începe a 
trăi, când începe istoricul a-i scrie vieaţa. Uipsa documentelor nu 
înseamnă Upsa obiectului. Despre Albanezi (ca să luăm numai un singur 
exemplu mai apropiat) nu găsim documente, o bună parte din evul 
mediu. Urmează oare de aci că Albanezii pieriseră de pe faţa pămân¬ 
tului? Da fel e cazul şi cu Românii. Renaşterea lor atât de impresio¬ 
nantă, după epoca umbrită a evului mediu, se explică, între altele, şi 
prin caracterele sufleteşti mai sus înşirate: cumpătare în toate împreju¬ 
rările şi neutralitate faţă de credinţele altora. 

Apoi, când organizarea lor politică se consolidează, sufletul etnic 
s’a simţit înviorat şi prin ciocnirile din ce în ce mai înteţite cu Turcii. 
Biruinţa în războaie este un tonic, de câte ori motivele luptei sunt 
■drepte. Faima celor patru personalităţi reprezentative (p. 71) preţuite 
în chip excepţional de străini şi chiar de duşmani, a fost un alt sprijia. 
Astfel, încetul cu încetul, conştiinţa unităţii etnice s’a întărit. Reîn¬ 
vierea bisericească (înfiinţarea unei episcopii române la Vad şi a unei 
mitropolii române la Alba lulia) ţinând piept propagandei catolice, 
apoi calvine, şi tipărirea Noului Testament în limba română tocmai 
în Transilvania, toate acestea au contribuit la afirmarea individuali¬ 
tăţii neamului românesc ca organism istoric, legat de Carpaţi şi de 
Dimărea de jos. De altă parte, transhumanţa pastorilor care străbă- 
teau fără hotar toată întinderea pământului românesc, contribui şi 
ea să întărească unitatea limbii, prin faptul că unul şi acelaşi graiu 
circula peste tot şi era înţeles de toţi Românii. Pe când într’atâtea ţări 
europene, gloata e împărţită în dialecte, a căror deosebire face uneori 
cu neputinţă înţelegerea între oameni de acelaşi neam, la Români 
greutatea aceasta nu există. 

In rezumat: cu toate că unele hotare silnice i-au despărţit, sufletul, 
limba şi religia i-a unit până într’atât, că chiar elementele alogene, 
care au poposit pe pământul Daciei, au trebuit să recunoască precăderea 
blocului etnic românesc. Secuii de pildă, priveau pe Ştefan cel Mare, 
ca adevăratul lor protector. Iar Braşovenii, deşi germani, scriau ace¬ 
luiaşi Domn astfel: « Multă supunere şi închinăciune aducem întâi de 
toate Măriei Tale ». Parcă ai fost ales şi trimis de Dumnezeu pentru câr¬ 
muirea şi apărarea Transilvaniei (26 Aprilie 1479)- 

Se înţelege, n’au lipsit nici părerile nefavorabile, mai ales dacă 
ţinem seama că Românii fiind ortodoxi, erau consideraţi ca eretici. 

Apoi interesul social şi politic de a-i ţine în servitute trebuia să deş¬ 
tepte în chip firesc şi pornirea de a-i calonmia. Iar explicarea e foarte 
firească; cel care face nedreptate cuiva, îl şi urăşte pe cel nedreptăţit I 
Aceasta e logica păcatului: vinovatul are iluzia că-şi scade cu ceva vina, 
urînd şi calomniind victima... 

Era firesc să se întâmple aşa şi cu Românii. Cu toate meritele sale 
în lupta contra Turcilor, loan Corvin fusese pentru nobilii maghiari, 
« câinele de valah », iar fiul său a fost chiar ucis. Dar şi mai grozavă 
a fost pornirea contra lui Mihai Viteazul. Cronicarul Szamoskdzy îl 
acopere cu toate injuriile. Eroul care făcuse unirea Românilor într’un 
singur Stat, ca să poarte cu puteri mai mari cruciada contra Turcilor, 
scrisese împăratului Rudolf aceste caracteristice cuvinte: << Pentru 
binele creştinătăţii sunt gata a pătimi orice, lăsând în mâna lui 
Dumnezeu răzbunarea cauzei mele »>. Totuşi, a fost asasinat, apoi şi 
calomniat. 

Tot aşa a păţit şi Ursu Nicola (Horia) capul revoluţiei din 1784. 
După frângerea pe roată, a fost pus în rândul tâlharilor. Dar moartea 
creştinului care, în ajunul schingiuirii, iertase pe trădători ^şi duşmani, 
făcuse atâta impresie asupra oamenilor de cultură, încât un intelectual 
din Irlanda, care ştia ce înseamnă suferinţa unui neam nedreptăţit, s’a 
crezut dator să adreseze chiar împăratului losif, o scrisoare de pro¬ 
testare. 

In toate epocile, alături de gunoiul omenesc, se găsesc şi oameni 
cu conştiinţa atât de curată, încât se feresc de minciimă şi de calomnie, 
ca şi de necurăţenia fizică. Aceştia nu pot fi decât nepărtinitori. Iar 
manifestări la fel s’au văzut şi mai târziu cu privire la Români. înşirăm 
numai câteva: Profesorul sas Andreas Wellman, ca imid care cunoştea 
de aproape pe Români, a scris în 1843 următoarele: « In naţiimea română 
zace sămânţa bogată a unui popor pe care îl aşteaptă un viitor frumos 
şi mare, dacă însuşirile sale de căpetenie se vor desvolta cum se cuvine ». 
In acelaşi an, în dieta dela Cluj, patriotid ungur baronul Wesselenyi, 
făcea această patetică mărturisire: «Viitorul este mai întunecat decât 
noaptea ochilor mei (era orb). Dar eu cred că numai pacea şi înţele¬ 
gerea pot să ne mântue... Românii merită o simpatie specială, iar 
numele de Român, nu trebue să le fie refuzat fiindcă ei sunt ade¬ 
văraţii urmaşi ai Romanilor şi este în interesul nostru să se întâlnească 
cu noi, de oarece, ca şi noi, sunt izolaţi în această parte >>, oratorul făcea 
aluzie la întinderea neamurilor slave, între cari Românii, ca şi Ungurii 


^ In batjocură. Românilor li se zice Valahi (Welsch) cuvânt necunoscut de 
gloata poporului român. 

sunt cuprinşi ca o insulă Reamitim şi părerea lui Daniel Roth 
(p. 66) şi a eroicului Ştefan Ludvig Roth, care a plătit cu vieaţa 
obiectivitatea sa de păstor credincios adevărului în toate împre¬ 
jurările 

Am citat aci aceste păreri numai spre a vedea cât de grea este sar¬ 
cina caracterizării etnografice a oricărui popor. In ce priveşte pe Români, 
putem însă lăsa la o parte toate mărturiile mai vechi. E destul să ne 
întoarcem ochii spre un document recent, al cărui cuprins nu m?i 
poate fi pus la îndoială ca obiectivitate şi competenţă, fiindcă por¬ 
neşte numai dela oameni de ştiinţă. 

Un filolog german, împreună cu alţi specialişti, şi-a dat osteneala să 
facă un studiu comparativ' asupra neamurilor cari se găseau în nume¬ 
roasele lagăre de prizonieri din Germania. Erau acolo reprezentanţi 
ai tuturor ţărilor, din Indo-China până în Franţa şi în Canada. S’a 
îndreptat deci spre un lagăr din Sdezia, unde ştia că va găsi prizonieri 
vorbind toate limbile derivate din latină. Intre aceştia erau şi mulţi 
Români. Iată mărturisirea filologului, într’o operă publicată după 
războiu, în colaborare cu mai mulţi oameni de specialitate: 

« Din capul locului, trebue să mărturisim că, pretutindeni, am găsit 
la neamurile romanice (adică la prizonierii lor din diferitele lagăre) 
cea mai mare bunăvoinţă. împotrivire nu s’a pomenit nicăieri, cel 
mult sfială faţă de aparatul fotografic. îndată însă ce li se arată oame¬ 
nilor că e vorba de o cercetare ştiinţifică şi că socotelile militare sunt 
lăsate la o parte, după câteva zile de trai împreună prizonierii, căpătau 
încredere. Ici şi colo se mai auzeau încă unele vorbe de îndoială, bănuind 
imii că ar fi ceva pus la cale tot de militari. Camarades, ţa n'a rien ă 
jaire avec la dt'fense naţionalei Lămurirea aceasta dată de cei cari înţe¬ 
legeau în adevăr de ce e vorba ne-a deschis îndată peste tot însăşi inima 
prizonierilor » 


^ încă de atunci prevăzătorul om politic proorocise că, dacă Ungurii nu vor 
fi toleranţi, hotarele Ungariei vor fi îngustate până la şesul unde tăbărâseră 
triburile lui Arpad, la sosirea lor în Europa — ceea ce s’a şi întâmplat după 
războiul mondial. 

* La 1842, când Ungurii şovinişti făceau încercări desperate să introducă 
limba maghiară în administraţia Transilvaniei, ţară deosebită de Ungaria, 
pastorul saxon Ştefan Ludvig Roth, în mijlocul Dietei dela Cluj, a declarat 
categoric, că «limba comună nu poate fi nici cea ungurească, nici cea germană, 
ci numai cea română, fiindcă este singura limbă de circulaţie în această ţară ». 
Roth a fost condamnat la moarte şi executat în Cluj. 

“ Unier fremden Vdlkern, herausgegeben von Wilhelm Doegen, p. 339, 349, 
ş. u.. Berlin, 1925 (o colecţie de 31 de studii despre neamurile Europene şi 
din alte continente, amestecate atunci în războiul mondial). 

Când cercetarea a ajuns până în lagărul Românilor, iată cum suna 
mărturisirea filologului german: 

« Oamenii aceştia făceau impresia unei depline striviri: înfometaţi 
şi cu hainele rupte pe ei. Sosiseră nu de mult în lagăr şi se vedeau bine 
urmele lipsurilor suferite în călătoria lor prin Austria, tmde fuseseră 
lăsaţi aproape fără nicio îngrijire. Administraţia lagărului avusese 
destulă greutate până să facă rânduială între aceşti oaspeţi balcanici» 
E drept că-i venise în ajutor trei ofiţeri români, foarte înţelegători» 
cari conduceau aceste turme de copii cu un singur semn de mână. Era 
lucru înduioşător să vezi cum pot nişte fiinţe omeneşti să urmeze pe 
conducătorul lor, întocmai ca ode pe un păstor ». Iar povestirea se des¬ 
făşură astfel: 

«Când am ajuns în lagăr, generalul comandant ne-a întrebat: 
Adică ce vă gândiţi să faceţi cu turma nenorociţdor acestora, care mor 
ca muştele? I-am răspuns: Noi cercetam sufletul poporului român în 
cântecele şi basmele sale. 

«Atunci, bunul bătrân dădu din cap şi prieteneşte ne-a răspuns 
glumind: Domndor, zadarnic vă pierdeţi timpul, deoarece oamenii 
aceştia n’au suflet. S’a dovedit şi în această împrejurare, cum se în¬ 
tâmplă de multe ori ce lucru tragic şi ce lipsă de înţelegere se poate 
ivi când graiul nu poate stabili o legătură între cel de sus şi cel de jos»» 
Fdologului însă care le înţelegea limba şi, timp de luni de zde s’a adâncit 
în vieaţa sufletească a acestor prizonieri, i s’a deschis înainte o lume 
nouă. «In nicio secţiune din întreaga comisie privitoare la popoarele 
romanice, n’am întâlnit atâta bogăţie de cântece lirice absolut proprii 
şi romanţe, şi povestiri epice, legende şi cântări religioase, cântece de 
nuntă şi de dans, bocete pentru morţi şi descântece etc. Puhoiul (die 
Flut) vieţii lor tainice îl asctmdeau în inima lor acei oameni oacheşi ai 
câmpiei dunărene, care păruseră la început că sunt lipsiţi de orice 
cultură » 

« Cei mai mulţi erau analfabeţi, dar recitau cântecele şi basmele 
lor — chiar cele mai lungi — cu o neclintită siguranţă. Ni s’a întâmplat 
ca un povestitor să ne înşire im basm limg de peste un ceas, fără să 
schimbe cuvintele — când l-am rugat să-l repete. Scrisesem (stenogra¬ 
fie) povestirea, iar a doua zi, am putut să controlăm textul scris ascul¬ 
tând vorbă cu vorbă repetarea basmului». Asta în Silesia. 

« Ea Mannheim, ne-a pironit atenţia o altă colonie de Români din 
Basarabia. Aproape toţi înalţi, sprinteni şi cântând nişte cântece 
foarte duioase, în care era vorba de dorul de casă şi de iubire; am găsit 
la ei şi unele cântece originale pentru Crăciun ». Când e vorba de fol- 
klorul muzical, putem aminti chiar părerea unui Ungur. Profesorul 

Bela Bartok, un zelos cercetător al muzicii din răsăritul Europei, se 
exprimă astfel: 

« Dintre toate popoarele din Ungaria, Românii sunt aceia care au 
păstrat mai neatinsă forma primitivă a muzicii lor » Particidarităţile 
ei sunt acestea: 

Mai întâi, arhaismul. « Muzica populară românească şi mai ales me¬ 
lodiile vocale arată mai totdeauna un caracter arhaic » Ducrul « s’ar 
putea explica în parte prin tendinţele conservatoare ale popidaţiei din 
satele româneşti» ®. 

In al doUea rând e impresionantă marea lor varietate. «Melodiile 
unui ţinut sunt cu totul necunoscute în alte ţinuturi (româneşti). Ba 
încă la capătid de nord al Transilvaniei e o provincie, Maramureşiil, al 
cărui material melodic se deosebeşte în aşa măsură de al celorlalte re¬ 
giuni, încât ai crede că este al unui popor dela o mare depărtare» 

« Cidegând pe teritorixd unguresc sau slovac, cu grijă şi silinţă, melo¬ 
diile, să zicem, din două sau trei sate vecine, dobândim sub o formă 
cam condensată muzica întregrdui ţinut... Dar, în alt loc, chiar 
la o depărtare de loo km găsim aceiaşi bogăţie locală, însă totaUtatea 
melodiilor nu se deosebeşte de a ţinutului precedent... Din contra, 
în ţinutvurile româneşti, ca să descoperim alte melodii, suntem siliţi să 
ne ducem într’o regiime de caracter dialectal diferit. Iar acolo, dimpo¬ 
trivă, melodiile regiunii precedente sunt cu totul necunoscute, şi aşa 
mai departe » ®. Românii au numai la Apus de Carpaţi 6 regitmi muzi¬ 
cale deosebite, iar melodiile «întregului popor român din Transilvania 
nu se găsesc la alte popoare » (p. 23). « Structura lor şi fioriturile lor sunt 
cu totul deosebite ». « Nu se găsesc urme de ceva asemănător nici la po¬ 
poarele vecine, şi nici la popoarele depărtate » (p. 25). Când e vorba de 
Colinde, aceeaşi constatare: «Materialul românesc privitor la cântecele 
de Crăciun este incomparabil mai bogat decât al popoarelor vecine » *. 


^ Von allen Volkern Ungams sind die Rumanen diejenigen, welche die 
wahrscheinlichste Urform ihres Musiciiens am verhăltnismăssig unberiihrtesten 
beibehalten haben (Bfla Bart6k, Der Musikdialekt der Rumanen von Hunyad, 
Zeitschrift fiir Musikwissenschaft, Leipzig, 1920, p. 352). 

* Das nene Musiklexicon, Berlin 1926, p. 546. 

* Bâa Bart6k, La musique populaire des Hongrois et des peuples voisins, 
Budapest, 1937, p. 28. 

* Bfla Bart6k, Rumănische Volksmusik (in Schweizerische Săngerzeitung, 
Berlin, 1933). 

* Bfla Bartdk, La musique populaire des Hongrois et des peuples voisins, 
Budapest, 1937. P- 21 ş. u. 

* Bâa Bart6k, Melodien der rumănischen Colinde (Weinachtslieder), 484 
Melodien mit einem eiideitenden Ansatz, Wien, 1935. 

In al treilea rând. e vrednică de relevat originalitatea. Vorbind de 
melodiile tipice ale Maramureşului, acelaş specialist afirmă că «ele sunt 
necunoscute la popoarele vecine, aşa că origina lor rămâne o problemă 
deschisă. Până la deslegarea ei, trebue să le privim ca proprietate ori¬ 
ginală a Românilor din Maramureş * 

Am subliniat în deosebi muzica, fiindcă este una dintre cele mai 
clare expresii ale artei populare. Cercetătorul care a studiat atâta timp 
folklorul muzical românesc relevă cu drept cuvânt că « arta populară 
din sate moare. îndată ce producţia ei încetează de a fi spontană, adică 
poporul nu-şi alege (creiază) singur arta sa » (p. 21). Aşa dar, arhaismul, 
varietatea şi lipsa de asemănare a muzicii româneşti cu a vecinilor simt 
dovezi vădite că aci e vorba de o străveche legătură între om şi mediul 
său geografic. 

Se înţelege, una e ştiinţa şi alta e patima politică, socială sau con¬ 
fesională. Oamenii de ştiinţă, care cercetau lagărele prizonierilor, unde 
erau nu numai Români, ci toate neamurile Europei, s’au mărginit să 
caracterizeze poporul roman după documente, considerând folklorul ca 
oglinda cea mai credincioasă a sufletului unui neam. 

De atunci s’au mai adăugat însă şi alte fapte — nu se poate 
mai semnificative pentru o exactă caracterizare etnografică a 
Românilor. 

După războiul mondial, poporul român a isbutit să-şi întregească 
hotarele. Care a fost atitudinea gloatei româneşti în acel moment de 
izbândă? 

După atâtea suferinţe din partea regimului feudal al Ungurilor; 
după atâta prigonire a şcoalei şi a bisericei, cei care nu uitaseră asasi¬ 
narea lui Mihai Viteazul, frângerea pe roată a lui Ursu Nicola Horia şi 
spânzurarea tribunilor revoluţiei dela 1848, ar fi trebuit să se lase cu¬ 
prinşi de o reacţiune cât mai sângeroasă împotriva asupritorilor de odi¬ 
nioară. Când în Rusia, Spania şi alte ţări, s’au întâmplat sub ochii 
noştri ce s’a întâmplat între oameni de acelaş neam, cu aceiaşi limbă 
şi aceiaşi religie, ar fi fost de aşteptat ca Românii să tăbărească duşmă¬ 
neşte asupra minorităţii ungureşti, străină ca rasă, confesiune şi limbă, 
apoi şi risipită — prin urmare fără nicio putinţă de apărare. 

Adevărul se ştie: nicăieri, nici un act de răsbimare. Din contra, ca 
o ironie a împrejurărilor, armata română ocupând Budapesta, după 
războiul început de Bela Kun, a scăpat Ungaria de teroarea comu- 


^ « Miissen wir sie als urspriingliches Eigentum der Maramureşerer Rumă- 
nen betrachten ». Cf. Bâla Bartâk, Volhsmusik der Rumănen von Maramureş, 
1923 (Sammelbănde fiir vergleichende Masikwissenschaft, vierter Bând, p. XIV), 

nistă. Populaţia maghiară, prin consiliul deputaţilor din Szolnoc, a 
mulţumit în chip public, la 27 Septemvrie 1919, comandantului român 
pentru grija arătată faţă de localnici. Astfel, s’a verificat în faţa lumii 
întregi atitudinea omenească a Românilor. 

Iar cui i se pare atitudinea aceasta ca o excepţie, iată un fapt de un 
caracter general: când s’a făcut după război, o mare reformă agrară, 
prin împărţirea moşiilor mai mari la ţărani, statul român a dat ogor 
sătenilor fără să-i întrebe de neam, de confesiune sau de credinfă politică. 
Faţă de naţionalismul exclusiv al celor care merg uneori până la colo¬ 
nizarea cu sila. Românii nici nu s’au atins de satele minoritarilor, aşe¬ 
zaţi în Transilvania pe timpul regimului unguresc, tocmai cu scopul 
de a ştirbi continuitatea teritorială a poporului român. 

La fel au procedat în ce priveşte şcoala. De unde Românilor nu li 
se îngăduia de Unguri să aibă decât i liceu, 2 gimnazii şi nicio institu¬ 
ţie de învăţământ universitar. Maghiarii au azi în România, 17 licee, 
25 de gimnazii, 649 de şcoli primare, i şcoală normală pentru grădiniţe 
de copii, 6 şcoli normale de învăţători şi învăţătoare, 4 şcoli supe¬ 
rioare agricole, 3 licee comerciale şi 4 academii teologice. înşirăm ci¬ 
frele, fiindcă altfel lucrul ar fi de necrezut. 

La fel şi cu biserica. Iată o constatare făcută în Parlament, la 1930, 
de capul bisericii române: 

« Statul român cheltueşte din bugetul său anual loo de lei pentru un 
greco-catolic, loi lei pentru un musulman, 105 lei pentru un reformat 
ungur, 164 lei pentru un unitar ungur, iar pentru un român ortodox, 
numai 70 de lei. Ungurii unitarieni au i preot la 650 de oameni. Ungurii 
reformaţi au i la 731 enoriaşi, greco-catolici i la 800; Saşii evanghelici 
I la 914; romano-catolicii i la 1240, iar Românii ortodoxi i la 
1740 »1. 

Lăsăm cititorului sarcina de a căuta singur în ce ţări se mai pot 
afla situaţii asemănătoare cu aceasta. 

Oamenii cu reală nepărtinire au mărturisit fără înconjur deplina 
lealitate a poporului românesc. Iar pentru elementul german, atitu- 
tudinea Românilor a fost de-a-dreptul salvatoare. Sate întregi din Ba¬ 
nat şi Satmar, unde Şvabii fuseseră maghiarizaţi sub presiunea statului 
unguresc, s’au putut întrema, organizându-şi şcoli cu limba germană 
şi putându-se folosi în biserici de limba maternă. Publicişti însemnaţi 
din Germania şi de aiurea au recunoscut făţiş purtarea cavalerească a 
Românilor. Profesorul St. Wieser din Careii Mari a mărturisit (1936 


^ Revista Fundaţiilor Regale, i Iunie 1940, p. 571. 


www.dacoromanica.ro 


6 



82 


S. MEHEDINŢI 


Dec. i6): « Dacă stăpânirea maghiară ar mai fi durat, cu siguranţă -po¬ 
porul nostru ar fi fost azi stins ca naţiune. Ziua de i Decemvrie 1918 
(imirea cu România) a însemnat reînvierea naţională a poporului ger¬ 
man din Transilvania», iar Hatzfelder Zeitung, în Februarie 1937, face 
această mărturisire « Să mulţumim lui Dumnezeu că aparţinem Româ¬ 
niei. In Ungaria, Germanul este încă şi azi (_cuvânt de ocară). Dacă 

va fi nevoe, de a jertfi sânge şi avere pentru întregirea hotarelor actuale 
ale patriei române. Şvabii vor fi cei dintâi care se vor aduna sub dra¬ 
pelul românesc, pe care îl vor apăra până la ultima lor suflare » 

Pentru caracterizarea etnografică a poporului român, credem că 
faptele acestea sunt de ajuns. 

Pentru omul de ştiinţă, ar mai rămâne acuma doar o singură între¬ 
bare: cum s’a desvoltat la neamul din Carpaţi, această unitaţe de 
caracter ? 

Pe lângă anuine dispoziţii sxrfleteşti, moştenite din tulpina dacică 
şi relevate încă din antichitate (de Herodot, Strabo şi de alţii), de bună 
seamă lucrul se explică şi prin suferinţele inevitabile la un popor aşe¬ 
zat «în calea răutăţilor », adică a invaziilor. 

Mărgăritarele, cum se ştie, sunt produsul unor răni cicatrizate. Ca 
o compensare pentru atâtea nenorociri câte s’au perindat pe pământul 
Daciei, neamul carpatic a ajuns până azi la următoarele rezultate: 

1. Un folklor de o bogăţie excepţională: o poezie populară cu creaţii 
unice, preţuite şi de străini; o muzică cu melodii de o duioşie rară; un 
port rural de o valoare artistică (cusăturile) aproape fără egal; o pic¬ 
tură bisericească considerată de istoricii artei (Strzygowski) ca im 
tezaur nepreţmt. 

2. O literatură în plină desvoltare, care a dat la iveală pe imul din 
cei trei-patru poeţi-filozofi ai omenirii (tradus în 25 de limbi europene 
şi extra-europene). 

3. In latura politică, a isbutit de trei ori să facă unitatea neamului 
într’un hotar corespunzător cetăţii carpatice şi vechii Dacii a lui Traian. 

In rezumat: 

Transilvania, stând în mijlocul cetăţii muntoase, cu care se termină 
Europa în faţa istmului ponto-baltic, şi deci a Asiei, este, cum s’a 
spus, <( bastionul» răsăritean al continentului nostru (das Bollwerk 
Europas). 

Din punct de vedere orografic, climatic, hidrografic, antropogeo- 
grafic, preistoric, istoric şi etnografic, ea este sâmburele statului român, 
iar poporul român, înconjurat de neamuri slavo-mongolice, împlineşte 


* Citat din Universul, 14.II. 1937. 

prin aşezarea sa la capătul diagonalei Rin-Dunăre, o sarcină de interes 
geopoHtic, asigurând libera circulaţie prin gurile celui mai însemnat 
fluviu european 


* Când tipărirea acestei lucrări se apropia de sfârşit, Rusia Sovietică a 
smuls din nou României jumătate din Moldova, adică o provincie pe care Ruşii 
o numesc Basarabia, prezentând-o ca ceva deosebit pe hartă. Prin această 
mutare silnică de hotar, problema gurilor Dunării a intrat iarăşi într’o fază 
critică. 

Testamentul lui Petru cel Mare, care punea ca ţintă a Rusiei cucerirea 
Constantinopolei şi ocuparea strâmtorilor (Bosfor şi Dardanele) iese deplin la 
iveală, dar cu mai multă gravitate decât oricând. Pe timpul ţarului Petru, 
Rusia abia ajunsese cu hotarul la Nipru. Tocmai la sfârşitul secolului al XVIII 
(1793) a atins râul Nistru, devenind vecină cu pământul românesc. Insă n’a 
zăbovit mult nici la Nistru, ci peste 20 de ani, a sărit tocmai la Prut (i8iz) 
smulgând astfel jumătate din Moldova, sub cuvânt că o ia după o luptă cu 
Turcii, nu cu Moldovenii! La 1856, după războiul Crimeii, Europa, ca să apere 
Dunărea, i-a silit pe Ruşi să dea Românilor Basarabia, adică partea de miazăzi 
a Moldovei. Insă la 1878, Rusia a smuls-o iarăşi. Insfârşit, la 1917, când revo¬ 
luţia rusă a disolvat vechea Rusie şi a proclamat libertatea tuturor naţiilor din 
conglomeratul ţarist. Moldovenii au organizat republica lor deosebită, care în 
anul următor, 1918, s'a unit cu vechea ţară, de care rămăsese de.slipită timp 
de 106 ani. 

I 

Anul trecut, după atacul contra Finlandei şi presiunea asupra Estoniei, 
Letoniei, Lituaniei şi ocuparea unei mari părţi din Polonia, se simţea că va urma 
un act de silnicie împotriva României. In adevăr, echilibrul european fiind 
turbmrat în apusul continentului. Ruşii s’au apropiat iarăşi de gurile Dunării, 
răpind pentru a treia oară un pământ cu care nu fuseseră nici măcar vecini 
până la 1793. 

Cum însă gurile Dunării sunt punctul vital al diagonalei Rin—Dunăre 
(fluviu care e socotit ca «a opta mare» a Europei), evenimentul acesta nu are 
numai interes local, ci priveşte relaţiile economice dintre ţările apusului şi ale 
Europei de mijloc cu ale întregului Orient european şi asiatic. Aşa dar, 
vecinătatea Rusiei cu Dunărea este un fapt de însemnătate geopolitică. 

’ Lucrarea apărând şi în versiune germană şi italiană nu e însoţită de rezu¬ 
matul obişnuit în una din limbile germană, italiană, franceză sau engleză. 

